
Quamvis  enim  iter  novum  et  arduum  sit , naturam  scrutando , potius  ex  rebus  ipsis ; 
quam  libros  evolvendo , ex  Philosophorum  placitis  erudiri ; illud  tamen  ad  naturalis  Phi- 
losophiae arcana  apertius , minusque  in  fraudem  ducens  agnoscendum  est.  — Natura 
ipsa  adeunda  est ; et  semita , quam  nobis  monstrat , insistendum : ita  enim  dum  oculos 
nostros  consulimus,  et  a minimis  exorsi  ad  majora  promovemus  pedem,  ad  intima  tan- 
dem ipsius  arcana  penetrabimus, 

Harveu»,  de  generat,  animal. Praef.  p.  16.  i8. 


Prooemium . 


Ouamnam  eligerem  materiam  pro  Doctoris  gradu  disputaturus,  quum  diu  multumque  hae- 
sitarem,  accidit,  ut,  quae  tunc  forte  innotuerant,  Costii  circa  mammalium  ova  experimenta 
reiteranda  mihi  proponerentur,  eo  potissimum  animo,  ut  istius  auctoris  de  vesicula  prolifera 
mammalium  commenta  — • talia  enim  tunc  videbantur  — novis  fidisque  redarguerer  observa- 
tionibus. Quae  res  tantae  auctoritatis  atque  gravitatis,  ut  ipsis  viris  physiologicis,  ejusmodi 
in  perscrutationibus  optime  versatis,  haud  facili  negotio  exequenda  videatur,  mihi  tironi,  cum 
in  cuncta  arte  medica,  tum  imprimis  in  hac  studiorum  prtfvincia,  haud  innanem  incussit 
timorem,  ne  in  audaciae  incurrerem  reprehensionem.  Tali  sollicitudine  vexatus  jam  in  eo 
eram,  ut  de  hoc  proposito  prorsus  desisterem,  quum  111.  Professor  Purhinje,  praeceptor 
maximoperc  venerandus,  inexperto  mihi  se  adfore  consilio  pollicitus  animum  demissum  eri- 
geret. Vir  ille  praeclarus,  naturae  perscrutator  curiosissimus,  singulari,  qua  excellit  bene- 
volentia, subsidia  ad  hujusmodi  investigationes  necessaria  suppeditavit,  observataque  omnia, 
quae  continet  libellus,  suo  judicio  confirmavit.  Pro  tot  tantisque  beneficiis  in  me  collatis 
velit  palam  hic  accipere  quas  amplissimas  habeo  grates. 

Exp.  Valentin,  mihi  amicissimus,  ex  aliquot  annis  huic  studiorum  generi  multa 
cum  assiduitate  incumbens,  liisce  quoque  inquisitionibus  interesse  voluit,  mensionesque  mi- 
cromctricas  aeque  ac  figuras  delineandas  sponte  in  se  suscepit. 


In  comparandis  animalibus  perscrutationi  subjiciendis  nulli  neque  impensae  neque  labori 
peperci,  tamen  potissimum  anni  tempus  impedivit,  quominus  majorem  colligerem  variorum 
generum  numerum.  In  elaborando  opusculo  ipso  certos,  quos  initio  milii  constitueram  lines 
terminosque  eatenus  propagarem  oportuit,  quatenus  et  veterum  et  receutiorum  scriptorum 
circa  hanc  materiam  placita  deinceps  recensere,  operae  pretium  me  facturum  esse  arbitratus 
sum.  — Ne  vero  variorum  auctorum  sententias  ad  meum  arbitrium  videar  interpretari,  ip- 
sissima eorum  plerumque  verba  attuli,  lectoribusque  dijudicanda  proposui,  licet  libellus 
majorem,  quam  exspectaveram,  inde  nactus  sit  ambitum. 

Quem  dissertationi  praescripsi  titulum,  illi  quam  maxime  adaptare  conatus  sum,  quo 
utitur  C cl.  P urkinj e de  avium  ovo  excellentissima  dissertatio,  (No. 36.),  ut  quae,  Bacrio 
ipso  ingenue  fatente,  (Nr.  57.  §.6.  p.  2o.)  omnibus  circa  mammalium  ova  inquisitionibus 
facem  praetulerit. 

His  praemissis  Iractaliunculam  banc  tandem  publici  juris  facere  ausus  sum  sperans  fore, 
ut  existimatores  benevoli,  quae  continet  manca  mendosaque,  non  minus  rei  ipsius  difficulta- 
tibus, quam  exiguis  tironis  viribus  imputent,  unicumquc  mihi  sinant  solatium: 

Est  quadam  prodire  tenus,  si  non  datur  ultra. 

Cap.  I. 

DE  OVARIIS  MAMMALIUM  IN  GENERE 

§•  *• 

Mamnitllom  ct  hominis  ovaria  generationis  negotio  inservire , jam  a veteribus  rite  cogni- 
tum est,  licet  dc  vera  horum  organorum  structura  aeque,  ac  singulari  functione,  multifarii 
errores  divulgati  sint,  quos  refellere  novissimo  demum  tempori  contigit.  Varias  variorum 
auctorum  de  hac  re  sententias  laudare  easque  redarguere , neque  propositum  nobis  est  hoc 
loco  neque  necessarium  et  commemorare  tantum  sufficiet,  has  muliebres  partes  a Galeno 
(Nr.  5.  de  uteri  dissectione  Cap.  IX.  pag.  1190.  900.)  usque  ad  Fallopium  (Nr.  5.  Lib.IV. 
Cap.  XIII.  pag.  175.  b.)  testes  muliebres  fuisse  habitas  vel  saltem  nominatas,  quippe  quae 
vel  virilium  testium  adinstar  semen  secernere  putarentur , vel  aliam  materiam  ad  gene- 
rationem spectantem.  Hic  auctor  primus  illam  opinionem  refutavit  quidem,  ita  tatnen  ut  ne- 
que nomen  aboleverit  ineptum,  neque  veram  horum  organorum  functionem  perspexerit.  Steno 
(Nr.  9.  p.  145.)  etiam  S wam  m e rd  ainio  fatente,  (Nr.  11.  p.  20.  54.)  revera  primus  ova- 
rii mentionem  fecit,  quem  secuti  sunt  Jo.  van  Horne  (Nr.  10.  p.  271.)  et  Swain- 
merdamius  mox  laudatus.  (Nr.  11.  p.  19.)  Luculentissime  vero  de  hac  re  disseruit  Rcgnc- 
rus  de  Graaf  (Nr.  12.  Cap.  XII.  p.  158.),  qui  in  structuram  et  ovariorum  ipsorum  et 
partium  cuuf  iis  cohaerentium  accuratius  inquirens  et  multis  edoctus  experimentis , liuuc  in 
finem  institutis , veram  horum  organorum  functionem  citra  omnem  posuit  dubitationem , ova- 
riique  nomen  unice  iis  aptum  vindicavit. 

§.  2. 

Ovaria  variorum  mammalium  vulgo  parum  modo  inter  se  discrepantia  dicuntur  quoad 
formam  externam;  attamen  diversa  inveniuntur  Jigura  , superficiei  indole , magnitudine,  colore 
ct  consistentia. 

1.  Figura  ovariorum  mulieris  jam  antiquitus  bene  est  descripta  a viris  anatomicis,  semi- 
ovalis  nimirum,  ulraque  superficie  paululum  compressa.  Eandem  fere  exhibent  figuram 
vaccarum  ovaria,  nisi  quod  minus  compressa  appareant.  Suum  vero  sunt  globosa 
magis  minusvc  regulariter  circumscripta.  In  ovibus  heuiiconica  fere  deprehenduntur 
ovaria,  a lateribus  tamen,  praesertim  basin  versus,  aliquantulum  depressa.  In  cane, 
fele,  sciuro  ct  talpa  europaea  oblonga  ea  vidimus  fabae  formam  paene  exhibentia. 
Figuram  ab  his  prorsus  diversam  ostendunt  cuniculorum  ovaria.  In  his  enim , quamvis 

non  minus  oblongis , duae  semper  extremitates  inter  se  discrepantes  discernendae  sunt, 
quarum  altera  ad  tubae  abdominale  ostium  spectans  obtusa,  altera  ad  uterinum  ejus 
ostium  vergens  acuminata  apparet,  ita  ut  si  denominatione  in  pancreate  describendo 
usitata,  hic  quoque  uti  liceret,  illam  eapul , hanc  caudam  ovarii  nominaremus.  Super- 
ficies quoque  duae  aperte  distingui  possunt,  anterior,  puta,  convexa , posterior  concava ; 
denique  duo  margines  eatenus  inter  se  differunt,  quod  superior  concavus , inferior  con- 
vexus  manifestatur.  — Vespertilionis  ovaria  piriformia  invenimus  et  in  membrana  peri- 
toneali uti  in  capsula  penitus  inclusa.  Talem  capsulam  in  cane  quoque  offendimus, 
nonnunquam  multo  cum  adipe  intermistam  ; eodem  fere  modo , quo  fascia  renalis 
renes  circumdat.  Valisnerius  (Nr.  19.  Tom.  II.  Cap.  IV.  §.  5.)  eandem  capsulam 
vel  cucullum,  uti  nominat,  in  vulpibus,  lupis  omnique  canum  genere  semper  se  inve- 
nisse affirmat,  nunquam  vero  in  equabus,  asinabus,  vaccis,  subus  neque  in  mulieri- 
bus; quin  ipse  ille  auctor  liquorem  describit,  inter  ovarium  caninum  ej usque  capsulam 
contentum,  quem  cum  liquori  pericardii  comparat,  (ibid.) 

Ratti  ovarium  racemi  figuram  refert  aviumque  ovario  haud  dissimile  est,  quale  et  in 
hoc  ipso  animali  et  in  nonnullis  aliis,  imprimis  gliribus,  describunt  Swammerdamius 
(Nr.  Ii.  p.  19.)  Cuvier  et  Mechclius  ejus  commentator.  (Nr.  55.  Vol.  4.  pag.  454 — 57.) 

2)  Superficiei  indoles  pro  ratione  aetatis,  animalium  generis  ncc  non  contentorum  evolu- 
tionis variare  videtur.  In  animalculis  enim  adhuc  junioribus  et  ab  aetatis  flore  remo- 
tis ovariorum  superficiem  aequalem  et  laevem  vidimus , interspersis  quidem  nonnun- 
quam maculis  pellucidis,  non  vero  prominentiis.  In  adultis  contra  conceptioni  vel 
idoneis  vel  ejus  jam  expertis  superficies  plus  miuusve  inaequalis,  tuberosa  et  aspera 
inveniebatur,  prout  vel  vesiculae  maturae  magis  magisque  prominerent,  vel  facta  con- 
ceptione partuve  edito,  alia  corpora  sic  dicta  lutea  (de  quibus  infra)  aspretudinem  quan- 
dam  efficerent. 

5)  Magnitudinem  quod  attinet,  antiquitus  auctores  ovaria  cum  virorum  testibus  compa- 
rare sueti,  eatenus  ea  definiunt,  quod  testibus  sunt  minora.  Nos  in  muliere,  aeque 
ac  in  vaccis  et  subus  ovi  columbini  magnitudine  ea  invenimus,  in  ceteris,  quae  disse- 
cuimus animalibus  , fabae  magnitudinem  haud  superabant. 

Neque  tamen  in  uno  codcmquc  animali  semper  utrumque  ovarium  aeque  magnum  deprehen- 
ditur. In  ovium  ovariis  unum  altero  duplo  majus  ter  videre  nobis  contigit,  licet  neutram 
eorum  morbificam  quandam  mutationem  ostenderit.  In  vacca  et  muliere  eandem  differen- 
tiam observavit  Valisnerius  (Nr.  19.  Tom.  II.  Cap.  3.  §.  17.19.  Cap.  5.  §.  16.) 

4)  Consistentia  quoque  variorum  animalium  ovaria  inter  se  discrepant.  Mulieris  enim 
ovaria  aeque  ac  vaccae,  suis,  ovis  duriora,  tensa  et  fere  tendinosa  reperiuntur,  cum  in 
ceteris  animalibus  a nobis  dissectis  molliora,  flaccida  ea  deprehendimus  ejusdem  paene 
consistentiae,  qua  renes  succenturiati  gaudent. 


5)  Similis  fere  differentia  intercedit  ratione  coloris,  quem  in  majornm  mammalium  ovariis 
uti  in  mulieris  plus  ininusvc  flavescentem  observavimus;  in  minoribus  vero,  praeser- 
tim in  cuniculis  albicantem  potius  lactcumque  eum  deteximus , ut  quamdiu  vesiculae 
minus  evolutae  superficiem  nondum  prominebant,  maculae  pellucidae  bic  illic  inter- 
spersae pulmonum  fetalium  speciem  toti  ovario  impertirent. 

Cap.  II. 

DE  PENITIORI  OVARIORUM  STRUCTURA. 

§•  5. 

Ovariorum  structuram  vel  substantiam  quod  attinet , glandulosam  eam  esse  veteres  ana- 
tomici omnes  uno  ore  consentiunt,  singulis  ceteroquin,  quibus  constituuntur  partibus,  baud 
plane  perspectis.  Graafius  membrauosam  nominat  substantiam.  (Nr.  12.  p.  60.)  Recen- 
tissimo  demum  tempore  111.  a Baer,  vir  de  re  naturali  optime  meritus,  liorumque  orga- 
norum indagator  praecipuus,  singulas  eorum  partes  accurate  atque  dilucide  distinxit.  (Nr.37. 
§.  4.  p.  14  sq.  cf.  Nr.  38.  p.  144  sq.)  Quas  cum  multis  experimentis  freti  easdem  inve- 
nerimus, in  enumerandis  hisce  partibus,  iisdem  uternur  nominibus,  quibus  aptis  auctor  ille 
usus  est. 

1)  Epithelium  peritoneale.  Lamella  posterior  ligamenti  sic  dicti  lati  plicam  formans  ova- 
rium sui  lateris  non  integrum  quidem,  sed  majori  ex  parte  induit,  ejusque  substantiae 
tam  arcte  adbacrct,  ut  nonnisi  maceratione  vel  coctione  facile  ab  ea  dirimi  possit. 

2)  Stroma  vel  propria  ovariorum  substantia,  e tela  sic  dicta  cellulosa  conflata,  cujus 
iterum  discerni  possunt: 

a)  Stratum  superficiale , sive  ea  stromatis  pars,  quae  reliqua  densior  magisque  stipata, 
totam  ovarii  superficiem  induens , membranae  indolem  prae  se  fert.  Quamobrcm 
apud  viros  anatomicos  et  veteres  et  recentiores  tunica  ovarii  propria , apud  non- 
nullos albuginea  audit.  Quod  vero  a parenchymate  ipso  ex  toto  sejungere  cum 
neque  macerationis  neque  coctionis  ope  nobis  contigerit,  baud  quaquam  ab  illo 
diversum  id  putamus,  praesertim  cum  membranae  speciem  iis  tantum  locis  adi- 
piscatur, ubi  vesiculis  eminentibus  magis  magisque  attenuata  semipellucidaque 
apparet. 

b)  Stratum  intimum,  s.  proprium,  quod  nihil  aliud  est  nisi,  ipsum  ovariorum  paren- 
chyma, e tela  constans  cellulosa  multo  laxiori  multisque  vasis  perreptata,  in  qua 
folliculi  ipsi  nidulantur. 

§.  4. 

Stromatis  textura  nequaquam  certa  atque  definita,  glandularum  texturae  maxime  appro- 
pinquat, ct  pro  variis  mammalibus  majorem  minoremvc  spissitudinem  et  duritiem  exhibens, 

latice  ubique  scatet  copioso,  quem  mero  albumini  proxime  accedere  non  dubitamus,  quia 
post  coctionem  friabilem  eum  deprehendimus.  In  cuniculorum  ovariis  hunc  laticem  semper 
lacteum  vidimus,  illi  haud  absimilem,  quem  glandula  thymus  continet.  Lacteam  vero  illam 
substantiam  non  e folliculis,  sed  e parenchymate  ipso  effluxisse  persuasum  habemus,  cum, 
cunctis  folliculis  cautissime  remotis,  digitorum  pressu  eam  depromserimus. 

Haec  glaudulosa  substantia  pluribus  interrumpitur  cavitatibus  et  quasi  loculis,  a veteri- 
bus sinuum  nomine  praeditis,  quibus  vel  folliculi  vel  eorum  residua  insideut.  Qnae  vero  cavi- 
tates ct  magnitudine  et  forma  admodum  inter  se  discrepant,  neque  idem  ubique  interstitium 
observant 5 sed  pro  majori  minorive  contentorum  evolutione,  nunc  majores,  nunc  minores, 
forma  vel  rotunda  vel  oblonga  vel  plane  irregulari  sese  manifestant.  Hujus  discrepantiae 
nulla  habita  ratione,  ovarium  dissectum  vel  fissum  favi  formam  plus  miuusve  exhibet. 

Crassiticm  stromatis  quod  attinet,  animadvertendum  est,  eam  non  in  omni  mammalium 
genere  eandem  esse  5 in  majoribus  enim  tela  cellulosa  multo  spissior  copiosius  accumulata 
est,  cum  in  felibus  maximeque  in  rattis  rarior  ct  laxius  contexta  inveniatur,  unde  fit,  ut  in 
his  animalibus  ovaria  avium  ovariis  eo  magis  accedant,  quo  magis  raritas  telae  cellulosae 
racemosam  formam  iis  impertiat. 

M; 

3)  Folliculi  vel  vesiculae  loculis  modo  descriptis  inclusae  nucleum,  quasi  repraesentant,  dum 
paries  hucusque  memoratae  -putaminis  munere  funguntur.  Intervenit  autem  putamini  et 
nucleo  alia  adhuc  pars,  quae  tanquam  capsula  folliculum  plane  circumdans  et  inclu- 
dens, theca  apud  a Baer  audit,  et  duobus  componitur  stratis: 

a)  Strato  externo , tenui  quidem  sed  tenace,  seraipellucido  e densa  tela  cellulosa  con- 
flato. Vasa  e loculo  suo  recepta  in  se  continet,  eorumque  fines  in  stratum  se- 
quens mittit. 

b)  Strato  interno,  crassiore,  molliore,  magis  opaco,  cujus  superficies  interna  subti- 
lissime granuloso- villosa  et  lubrica  est.  Superficies  externa  arctissime  cum  strato 
externo  cohaeret.  Nihilominus  tamen  macerationis  ope  nobis  aeque  ac  B aerio 
harum  laminarum  separatio  contigit.  Rationem  inter  haec  duo  strata  a Baer 
eandem  esse  contendit,  ac  inter  membranas  pituitosas  et  adjacentem  telam  cellulo- 
sam , quae  apud  veteres  tunica  nervea  audit.  Scrobiculos  vero  in  strato  interno 
ab  hoc  auctore  visos  ct  cum  scrobiculis  muciparis  comparatos  nos  detegere  non 
potuimus. 

Membranae  thecam  constituentes  jam  Graafio  notae  vej  saltem  ab  eo  conjectatae  fuisse  viden- 
tur. Dicit  enim  (Nr.  12.  Cap.XII.  p.160.):  ,,Posteaquam  testiculorum  ova  naturalem  magni- 
,,ludincm  acquisiverunt , variis  tunicis  sive  folliculis  investiuntur , inter  quos  immediate  post 
,, maris  congressum  glandulosa  quaedam  materia  excrescit , ex  qua  globulorum  modo  descrip- 
tiorum substantia  componitur , ei  quae  res  eo  verisimilior  evadit  cum  a Baer  ipse  corpus 

luteum  nihil  aliud  esse,  nisi  internum  thecae  stratum  magis  c volti  iuui}  certis  observationibus 
demonstrare  conatus  sit.  (Nr.  37.  §.  5.  p.  20.  cf.  §.  4.  p.  Io.  16.) 

§.  6. 

Arterias  suas  recipiunt  ovaria  ex  spermaticis  internis,  quarum  ulraquc  saepissime  ex 
Aorta  ipsa  ortum  capiens  (rarius  enim  una  vel  altera  ex  arteria  renali  oritur,)  cursu  anfrac- 
tuoso variequc  cincinnata  ad  ligamentum  latum  sui  lateris  descendit  ibiquc  inter  laminas  hujus 
ligamenti  multos  emittit  ramos,  quorum  plurimi  in  ovai‘ii  parenchyma  penetrant.  Praeterea 
arteria  uterina  utriusque  lateris  cx  hypogastrica  originem  sumens,  emissis  ramis  descenden- 
tibus ad  collum  uteri  tendentibus,  alios  quoque  sursum  adseendentes  ligamento  lato  impertit, 
ubi  dispersi  inter  ejus  laminas,  anastomosi  a spermaticis  excipiuntur. 

Venae  numerosissimis  cum  ramulis  c singulo  ovario  oriundae  inultisque  aliis  cum  sur- 
culis e tuba  utcriquc  sui  lateris  parte  prodcuntibns  multifarie  conjunctae,  plexum  componunt 
pampiniformem  et  tandem  in  unicum  colliguntur  rainum,  venam , nimirum,  spermaticam 
internam , quae  sursum  adseendens  eundem  ac  arteria  cognominis  tenet  cursura  et  denique 
in  venam  cavam  inferiorem  vel  in  venam  renalem  transit. 

Vasa  lymphatica  singuli  ovarii  suaeque  tubae  anastomosi  cum  iis  cohaerent,  quibus  uteri 
pars  sui  lateris  praedita  est,  conjunctimque  plexum  formant  spermaticum.  Hic  una  cum  vena 
spermatica  sursum  adseendens  in  plexum  transit  lumbalem  indeque  in  ductum  thoracicum, 
(cf.  Cruihshanl;  in  Nr.  26.  Vol.  I.  p.  155)  — - 

Nervi,  qui  utero,  ovariis  et  tubis  prospiciunt,  e nervo  sympathico  utriusque  lateris 
originem  ducunt  et  sex  constituunt  plexus.  Primus  nervorum  plexus , qui  spermaticus  s. 
ovariis  et  tubis  communis  vocatur,  in  anteriori  aortae  abdominalis  facie  eo  loco  situs  est, 
quo  arteriae  spermaticae  internae  vel  trunco  communi  mox  in  duas  arterias  diviso,  vel  se- 
junctae ex  aorta  emergunt.  Hic  plexus  componitur  nonnullis  ramulis  nervorum  renalium  ab 
utroque  latere  confluentibus.  Ambit  trunculum  arteriarum  spermaticarum,  vel  ipsas  arterias 
cx  aorta  sejunctim  orientes.  Ramuli  arterias  spermaticas  irretientes  in  pelVim  descendunt, 
et  inter  laminas  peritonaei,  ligamentum  latum  uteri  constituentes , ad  ovaria  et  tubas  mirgant, 
ibiquc  diflinduntur,  Aliqui  minores  surculi  cum  ramo  arteriae  spermaticae  ad  ipsum  uterum 
feruntur  et  nervis  uterinis  anastomosi  uniuntur,  (cf.  Tiedemann  in  Nr.  27.  p.  9.) 

Cap . III. 

DE  FOLLICULO  GRAAFIANO. 

§•  7- 

Ovariorum  parenchymati  vesiculas  inesse,  humore  quodam  repletas,  jam  antiquitus  viris 
anatomicis  cognitum  erat  et  iis  ipsis,  qui  haec  organa  masculis  testibus  analoga  crediderunt 
iisque  seminis  muliebris  secretionem  tribuerunt.  Quorum  scriptorum,  ut  dictu  probem,  ipsa 
allegabo  verba , quibus  usi  sunt. 

Ve s alius  (Nr.  4.  Lib.  V.  Cap.  XV.  p.  535.)  mulierum  testes  describens:  «Habent 
» eniui,  inquit,  mulierum  testes  intus  praeter  vasa  sinus  quosdam  tenui  aqueoque  humore  plenos, 

• qui  prius  non  laeso  teste,  sed  vi  compresso,  ac  inflatae  vesiculae  modo  crepante,  in  miram 
» altitudinem  inter  dissecandum  non  secus  quam  cx  scaturigine  quopiam  exsilire  solet.  At 
» hujusmodi  sinibus  nulla  peculiaris  est  forma:  inaequalis  enim  ut  exterior  ipsorum  testium 
» superficies  suut  et  non  unus  sed  plures , neque  illi  semper  iidem  visuntur.  • Et  porro  (ibid. 
p.  530.).  »His  organis  per  me  quidem  licebit  quaevis  nomina  imponere:  ego  autem,  quo- 
» niam  virorum  organis  forma  substantiaque  correspondent,  eadem  nomina  illis,  quae  bis 
«indere  inter  ostendendum  soleo,  cum  Aristotele,  num  semen  haec  quoque  organa,  ut  in 

• viris,  nnm  vero  duntaxat  ad  voluptatem  quendam  praeparent  humorem,  non  admodum 
» contendens. « 

Fallopius  (Nr.  5.  Lib.  IV.  Cap.  XIII.  p.  173.  b.)  ad  redarguendos  cos,  qui  in  femi- 
narum testibus  semen  fieri  putabant,  his  utitur  verbis:  » vidi  quidem  in  ipsis  quasdam  v eluti 
» vesiculas  aqua  vel  humore  aqueo , alias  luteo,  alias  vero  limpido  turgentes:  sed  nunquam 
» semen  vidi , nisi  in  vasis  ipsis  spermaticis  vel  delatoriis  vocatis. « 

Rodericus  a Castro  (Nr.  7.  P.  I.  Lib.  I.  Cap.  IV.  p.  8.):  «Substantia  enim  non 

• constant,  sicuti  virorum  testes,  molli,  continua  ct  aequali,  sed  duriori  et  tuberculis  plena ; 

• intus  praeter  vasa,  sinus  quosdam  habent  tenui  aquosoque  humore  ac  crassiusculi  lactis  sero 
» simili,  aut  ovi  candido  liquori , plenos . Haec  testium  substantia  facultate  sibi  insita,  san- 

• guini , et  spiritus  perfectam  semiuis  naturam  impertit,  sicuti  jecur  chylum  in  sanguinem 

• convertit,  atque  haec  facultas  in  masculis  virilitatis,  in  feminis  mulierositatis  causa  existit. « 

Jo.  R io  1 anus  (Nr.  8.  Lib.  II.  Cap.  XXXII.  p.  294. ),~>  Testiculus  muliebris cx 

• quinque  vel  sex  vesiculis  simul  conglobatis  contextus  est , quibus  apertis  magno  cum  impetu 
» serosus  humor  erumpit  in  faciem  secantis.  Quo  fine  humor  ille  continetur?  An  ad  titillatio- 

• nem,  an  similis  est  humori  salivali  et  oleoso,  qui  perfundit  urethram  in  viris,  quem  in 

• mulieribus  etiam  necessarium  Galenus  judicavit? « 

Possem  et  alios  adhuc  laudare  scriptores , qui  existentiam  quidem  harum  vesicularum 
noverunt,  veram  autem  earum  conditionem  atque  usum  nequaquam  perspexerunt. 

§.  8. 

Steno,  ut  jam  monuimus,  primus  est,  qui,  analogia  inter  viviparorum  testes  et  ovi- 
parorum ovaria  rite  cognita,  hisce  vesiculis  ovorum  nomen  imposuit,  licet  incertus  adhuc 
haereret , utrum  ova  ipsa , an  ovis  contenta  materia  ex  ovario  in  uterum  transmitteretur. 
Postea  van  Horne  quoque  et  S wamui  er  da  m ius  perfecta  ova  ovariis  contineri  pro  certo 
contendunt,  (cf.  Nr.  10.  p.  271.  Nr.  11.  p.  19.)  Quos  auctores  Graafius  secutus,  rationem 
adhuc  affert,  qua  commotus,  ovorum  denominationem  prae  aliis  elegerit:  «Propter  accura- 
» tam , inquit,  similitudinem,  quam  cum  ovis  in  avium  ovario  contentis  obtinent;  nam  illa, 

• dum  adhuc  minora  exsistunt,  praeter  tenuem  quendam  liquorem  instar  albuminis,  nihil 

• continent:  albumen  illud  etiam  in  foemincis  ovis  exsistere  non  injucundo  spectaculo  con- 
» spicitur,  si  illa  excoquantur,  liquor  enim  in  testiculorum  ovis  contentus  coctione  eundem 

• colorem,  saporem  ac  consistcntiam  acquirit , cum  albumine  in  avium  ovis  contento. « (Nr.  12. 
Cap.  XII.  p.  159.) 

§.  9. 

Magnitudine  variant  baec  ova  non  solum  pro  vario  animalium  genere,  sed  etiam  pro 
aetatis  ratione.  Sic  in  minoribus  animalculis  vix  milii  grani  magnitudinem  adipiscuntur,  dum 
in  majoribus,  v.  g.  vaccis,  a pisi  usque  ad  cerasi  magnitudinem  accrescunt.  In  junioribus 
perexigua,  in  provectioribus  majora  deprehenduntur.  Maximam  vero  vim  in  ovorum  in- 
crementum exercet  et  ardor  coeundi  et  coitus  ipse,  quo  utroque  ova,  ad  pex*fectam  producta 
maturitatem  , reliquis  majorem  quoque  ambitum  nanciscuntur. 

Neque  numerus  ovorum  in  quocunque  animali  constans  dici  potest,  nam  licet  a septe- 
nis usque  ad  vicena  inveniantur,  ita  certe  conjicere  est , utDrelincurtii  de  liac  re  utar 
verbis  (Nr.  14.  Axioma  V.  p.116.),  in  hac  vel  in  illa  spirante  femina  numero  variare  prout 
femina  nimirum  vel  sana  est , vel  aegra ; vel  casta,  vel  venerea , vel  vacua , vel  gravida. 

§.  10. 

Quo  aetatis  tempore  prima  ovorum  vestigia  appareant,  quantumque  temporis  spatii  ad 
perfectam  evolutionem  exigant,  nibil  hucusque  a scriptore  quopiam  notatum  est,  unico  ex- 
cepto, Jo.  Fr.  Meckclio  jun.,  qui  (Nr.43.  Bd.IY.  S.587.)  se  nunquam  in  puellarum  ova- 
riis ante  sextum  aetatis  mensem  folliculos  vidisse  contendat.  In  reliquorum  autem  mamma- 
lium recens  natis,  vel  ipsis  fetibus,  folliculos  ovariis  contentos  saepius  microscopii  ope  vi- 
disse vult  Yalisncrius.  (Nr.19.  Tom.ll.  Cap. IV.  §-18.  Cap.V.  §.5.) 

Neque  nobis  data  est  copia  experimentorum  hunc  in  finem  instituendorum  , quantopere 
hoc  erat  in  votis.  Quod  vero  huc  pertinens  casus  nobis  obtulit,  fideliter  enarrabimus. 

Canicula  septem  dierum , a nobis  dissecta , ovarium  praebuit  pro  tenerrima  illa  aetate 
admodum  magnum,  fabam  nimirum  mediocrem  magnitudine  aequabat,  cui  figura  quoque 
erat  simile,  nisi  quod  a lateribus  minus  depressum  appareret.  Superficies  externa  ne  mini- 
mum quidem  folliculi  vel  tuberculi  cujusdam  vestigium  ostendens,  aequalem  ubique  et  laevem 
oculis  sese  exhibuit.  Neque  intus  textura  certa  quaedam  erat  detegenda,  cum  e contrario 
massam  praeberet  simplicem  et  uniformem , quoad  consistcntiam  telae  cartilagineae  illi  haud 
dissimilem,  qua  carlilagines  intervertebrales  constant.  Incisione  longitudinali  fissum  neque 
cavitatem,  neque  prominentiam  ullam  ostendit,  sed  ubique  continuum  et  planum  sese  manifesta- 
vit; minutissima  vero  et  subtilissima  vasa  sanguifera  praecipue  centrum  versus  plexum  formabant. 

Puellae  quatuordccium  annos  natae,  pube  adhuc  prorsus  carentis,  ovaria  quum  per- 
scrutaremur, duo  inveniebamus  corpora  oblonga , sat  magna  et  glandulosa.  Superficies  externa 
omnino  aequalis  et  laevis  apnarcbat,  nullis  neque  prominentibus  folliculis,  neque  tuberculis 

ubicunque  interrupta.  Incisione  et  longitudinali  et  transversali  facta,  substantia  penitus  glan- 

o 

dulosa,  uuiformis  in  aspectum  veuit,  microscopii  tamen  ope  folliculi  detegebantur,  in  qui- 
bus ovula  nulla  certo  videnda  erant;  quae  vero  res  eo  minoris  est  momenti , quo  magis  ova- 
ria dicta  jam  putredine  infestata  fuissent. 

§ 11. 

De  singulis  partibus,  ovum  animale  constituentibus,  apud  veteres  scriptores  nulla  alia 
fit  mentio,  nisi  quod  e humore  quodam  pellicula  incluso  id  constare  omnes  uno  ore  consen- 
tiant. Graafius  primus  ovum  maturum  variis  tunicis  sive  folliculis  obvolutum  describit 
(Nr.  12.  Cap. XII.  p.  160.) , quas  membranas  iterum  in  proprias  et  communes  dispertit,  ut  cx 
alio  hujus  auctoris  loco  luculenter  patet.  Dicit  enim  (Nr.  12.  Cap.XIY.  p.188.):  » Hanc  ovi 
«expulsionem  ratione  testium  contingere  judicamus,  quia,  dum  illud  propriis  membranis  obvo- 
» lutum  foras  propellitur,  communes  tunicae  una  cum  glandulosa  illarum  substantia  in  testi- 
»bus  permanent. « Ceterum  membranas  communes  Graafii  easdem  esse  ac  illas,  quibus 
a Baer  thecae  nomen  indidit,  jam  supra  (§.  <5.)  memoratum  est. 

Postea  cuniculorum  generationem  tractans  (Nr.  12.  C^ap.  XVI.)  ova  ovario  adhuc  con- 
tenta folliculos  nuncupat,  unde  factum  est,  ut  recentiores  scriptores  e.  g.  E.  II.  Web  er  al. 
vesiculam  integram,  qualis  ovario  continetur,  folliculum  nominent  Graafianum,  quo  no- 
mine eam  distinguant  ab  ovo  vero  vesiculae  ipsi  incluso  et  inde  in  tubam  descensuro. 

Kuhlemann,  qui  vesiculas  illas  ovula  nominat  Graafiana,  in  eo  errat,  quod  dicat 
(Nr. 22.  §-12.  not.  q.  p.9. 10.)  eas  a Graafio  ipso  ovulorum  nomen  adeptas  fuisse,  cum 
apud  Graafium  ne  semel  quidem  hoc  nomen  occurrat,  semper  enim  de  ovis  vel  folliculis 
loquitur. 

§•  12 

Pertinent  ad  folliculum : 

1.  Membrana  granulosa,  humorem  includens,  internae  thecae  superficiei  adjacens  qui- 
dem, sed  haudquaquam  singulari  contextu  cum  ea  conjuncta.  Tenui  coustaus  granulorum 
strato,  in  junioribus  inulto  crassior  ac  opacior  apparet;  in  adultioribus  vero  tenuior  pcllu* 
cidiorque,  et  membranae  vitelli  avium  similior. 

2.  Humor  folliculo  contentus,  albuminis  indolem,  ut  videtur,  prae  se  ferens,  quippe 
qui  coctioni  acidorumve  vi  subjectus,  simili,  quo  albumen,  modo  coagulatus,  indurescat 
ejusque  colorem  atque  saporem  manifestet.  Insunt  autem  huic  humori  tres  variae  indolis  partes: 

a.  Mucus  limpidus,  pellucidus,  aquosus,  nonnunquam  aliquantulum  oleosus.  Major  ejus 
est  quantitas  in  majoribus  folliculis,  minor  in  minoribus. 

b.  Granula  parva,  intus  pellucida,  peripheria  circumscripte  rotunda,  rarissime  tantum 
et  in  quibusdam  bestiis  tam  exigua,  ut  continuo  per  se  ipsa  moveantur,  sive  motum 
sic  dictum  molecularem  ostendant,  v.  c.  in  cane,  fele,  sue  ctc.  *) 


*)  Granula  tantum  minima  sunt,  quae  motu  hoc  continuo  agitantur,  neque  ullo  «liseriminc,  omne  in  partes  mi- 
nimas divisum  corpus  specimen  hujus  phaenomeni  exhibere  valet,  Rarius  tamen  et  majora  corpuscula  per  se 

c.  Globuli  oleosi.  Rcpcriuntur  in  fere  omnium  mammalium  folliculis  at  nonnisi  recen- 
tibus, nulla  putredine  correptis.  Vidimus  eos  in  homine,  vacca,  ove,  sue*  cuni- 
culo, sciuro,  vespertilione,  fele  al.  Scmper  corona  granulorum  sunt  cincta  rotunda, 
obscuriori,  ut  medium  pclluccat.  Quod  optimum  potest  observari  in  cuniculis  prae- 
sertim, cujus  rei  sequenti  capite  uberius  faciemus  mentionem. 

Haec  sunt,  quae  permultae  eaeque  saepissime  iteratae  observationes  Cei.  a Bacr 
et  nosmet  ipsos  docuerunt.  De  ovulo  ipso,  folliculo  Graafiano  contento,  peculiari 
capite  agamus. 

Cap.  ir. 

DE  OVULO. 

§.  15. 

Priusquam  de  ovulo  ipso  ejusque  indole  loquamur,  haud  supervacaneum  esse  putamus, 
de  varia,  qua  ovi  vocabulum  apud  varios  scriptores  gaudeat  notione,  quaedam  praemittere. 

Imprimis  notandum  est,  quod  licet  veteres  ignoraverint,  foccuudari  ova,  quae  in  mulie- 
rum ovariis  reperiuntur,  non  tamen  ignoraverint,  conceptum  primo  esse  instar  ovi  configuratum. 

Sic  Aristoteles  (Nr.I.  Hist.  animal.  Lib.VII.  Cap. VII.  p.586.)  conceptum  ab  initio 
describens:  »'Orctv  de,  inquit,  Xafiijrcu  ro  ontQjua  t ijg  votfQas  ual  iyyqovio&fj , vfirjv 
» 7l£QltGT(tTCU.  (pCltV£TCU  yccQ , OTdV  i TQIV  dtciQ&Qw&ijvcu  ileX&t] , oiov  o)ov  Iv  v/uvi  negie- 
nyo/nsvov  d(paiQ£&tvros  t ov  ootqccxov.  « (cf.Nr.l.  de  generat. animal.  Lib.  III.  Cap. IX.  p.  758.) 

Idem  quoque  ex  propria  observatione  refert  magnus  Hippocrates  (No.  2.  Vol.  1.  de 
natura  pueri  Cap.  IV.  p.I36.)  In  cantrice,  quae,  ut  genituram  sex  dierum  perderet,  septies 
in  terram  exsiliit  atque,  co  facto,  genituram  excussit.  »c Otioiov  de  rjv}  iuquit,  iyi»  iom, 
»oiov  ii  rig  oj ov  o)luov  to  e|w  XenvQiov  n eQisXoiev,  iv  i m ivSov  v/uivi  t 6 ivdov  vyqov 
» dld(()ttivOLTO.  « 

Omissis  multis  aliis  scriptoribus,  quos  Drel  in  curtius  (Nr.  14.)  in  peculiari  libro 
facete  et  argute,  neque  absque  cavillatione,  perlustrat,  quorumque  numerum  ad  septuaginta 
computat,  unum  tantum  adhuc , Harvcum  nimirum,  virum  ob  inventam,  aut  sallein  (ut  qui- 
dam malunt)  divulgatam  sanguinis  circulationem,  toti  posteritati  colendum,  allegabimus,  id- 
que  co  magis  cum  ejus  tanquam  axioma:  » Omne  vivum  ab  ovo « a plerisquc  perperam  intel- 
lectum, multis  erroribus  ansam  praebuerit.  Hic  auctor,  Fabricio  ab  Aquapendentc, 
ut  ipse  fatetur,  praemonstratore,  viviparorum  quoque  generationem  perscrutatus : » Nos  autem, 

individua  movcnlnr,  quamvis  alia  ejusdem  formae  c*  magnitudinis  non  movcaBtur,  Qui  multum  in  hanc  rem 
inquisiverunl,  Cei.  PurRinje  ct  fixp.  V a 1 e n li  n , corpuscula  tali  continua  rotatione  agitata  viderunt  maxima 
in  sporis  Sphncriac  speciei , qui  pellucida  ct  forma  circumscripte  rotunda  , ct  diametro  0,000233  Pollie.  Paris, 
erant.  Cur  vero  haec  moveantur,  illa  ejusdem  magnitudinis  et  formae  non  moveantur,  causa  scrutatores  hos 
indefessos  latuit.  Formam  enim  corpusculorum  nequaquam  vim  aliquam  in  eorum  motum  exercere,  ea  evin- 
citur Exp.  Valcntin  observatione,  quod  crystalli  minimi  in  cavo  rhachieo  ranae  ejusque  larvae  contenti  al) 
111.  Ehrcnhcrg  delecti,  continuo  moveantur,  nulla  forma  vel  magnitudine  mutata. 

«inquit,  (Nr.  42.  Exercit. I.  p.58.)  asserimus,  omnia  omnino  animalia,  etiam  vivipara  atque 
«hominem  adeo  ipsum,  ex  ovo  progigni:  primosque  eorum  conceptus,  e quihus  foetus  fiunt, 
«ova  quaedam  esse,  ut  et  semina  plantarum  omnium. « Eum  autem  sub  ovi  vocabulo  haud- 
quaquam  ovarii  ovum  vel  folliculum  Graafianum  intellexisse  ex  alio  ejusdem  operis  loco 
manifestissime  patet,  qui  ita  audit:  (Nr.  42.  Exercit.  XXVI.  p.169.)  «Est  enim  ovum  con- 
« ceptus  aliquis  a mare  et  femina  proficiscens , utriusque  pariter  virtute  praeditus , ex  quo  uno 
«unum  fit  animal.  « Quin  iinmo  testes  muliebres  generationis  negotii  plane  expertes  et  inuti- 
les declarat,  dicens  (ibid.  Exercit. LXV.  p.43i.):  «Testiculi  in  his  (cervis  et  damis,  ut  et 

«ovibus,  capris  ac  bisulcis  omnibus,  visuntur  quidem,  sed  sunt  quasi  parvae  glandulae,  quae 
«prostatis  potius  aut  mesenterii  glandulis  proportione  respondent  (quarum  usus  est,  stabilire 
«venarum  divaricationes  et  humorem  lubricandis  partibus  conservare),  quam  semini,  cique 
«prolifico,  concoquendo,  institutae  sunt.  Sumque  egomet  hujus  sententiae,  tum  ob  alias 
«rationes  plurimas,  alibi  allatas,  tum  maxime,  quod  coitus  tempore  (quando  maribus  testi- 
» culi  turgent  et  humore  seminali  replentur)  in  cervis  et  damis  cetcrisquc  viviparis  omnibus 
»(in  quibus  reperiuntur)  uteri  cornua  immutentur;  testiculi  autem  dicti  (tanquam  ad  gencra- 
» tionem  nihil  facerent)  nec  turgeaut,  nec  quidquam  a solita  constitutione  (sive  ante  coitum, 
«sive  post  ipsum)  varient;  neque  ullo  indicio  utilitatem  aliquam  vel  ad  coitum,  vel  ad  gene- 
» rationem  afferant. « 

§.  14. 

Graafius  vero,  praelucentibus  Stcnonc  et  van  Hornio,  praecipuus  probat  (Nr.12. 
Cap.XII.  p.  160.),  ova  illa,  quae  dicti  auctores  rcpcrcrunt  in  utero  post  coitum,  in  ipso 
utero  nusquam  generari,  sed  ea  esse  ipsissima  illa,  quae  diu  ante  foecundationem  mulieris 
exstiterunt  in  illius  testiculis  seu  ovariis,  nbi  eodem  plane  modo , (jno  vitelli  in  avium  ova- 
riis, generantur  et  nutriuntur,  et  unde  certo  post  coitum  dic  (in  cuniculis  tertio)  per  tubas 
in  uterum  devehuntur. 

Cui  opinioni  licet  multi  faveant  pliysiologi,  de  vera  tamen  natura  et  indole  ovi  ovario 
contenti,  vario  modo  in’er  se  discrepant.  Sunt  enim,  qui  putent,  folliculos  Graafianos  ipsos 
vera  esse  ova,  quae  foccundata  inde  expellantur.  Alii  proxime  ad  verum  accedunt  dum  fol- 
liculos pro  apparatu  tantum  habent,  quo  natura  ad  formandum  ovum  futurum  utatur.  Cen- 
sent enim,  humorem  mucosum,  folliculo  contentum,  foecundatione  demum  facta,  in  vesicu- 
lam vel  ovulum  transmutari,  quod  deinde,  incrassatis  folliculi  membranis  luteumque  colorem 
adeptis,  foras  extrudatur.  Alii  denique  utramque  respuentes  sententiam,  progredientem  c fol- 
liculo substantiam  vesiculosam  esse  prorsus  negant;  quamobrem  ovi  denominationem  quoad 
finem  quidem,  non  vero  quoad  formam,  huic  substantiae  aptam  esse  ducunt. 

Si  Graafium  ipsum  audimus,  cuinam  harum  sententiarum  maxime  indulgcat,  vix  de- 
cernere possumus,  cum  et  uni  et  alteri  congruentia  prodat. 

Priorem  amplecti  videtur  sententiam  uno  tantum  loco,  dicens  (Nr.  12.  Cap.XIV.  p.  182.) 
i) Praeterea  liquor  in  testibus  contentus,  (quem  foemineum  semen  dicit  Whar tonus)  vesicu- 
»lis  suis  firmissime  detinetur,  nec  nisi  cum  vesiculis  illis  e testibus  prodit . « Secundam  vero 
ipsi  arridere  opinionem  c multis  aliis  hujusce  auctoris  locis  sat  evidenter  liquet.  (ibid.Cap.  XII. 
p.158.)  «Praeterea  aliquot  post  coitum  diebus  tenuiori  substantia  praediti  sunt,  et  in  sui 
«medio  limpidum  liquorem  membrana  inclusum  continent,  (juo  una  cum  membrana  foras 
» propulso , exigua  solum  in  iis  capacitas  superest.  « (ibid.  Cap.  XV.  p.197.)  » Notatu  dignum 

»cst,  in  perangusto  limpidissimi  illius  ovi  medio  aliud  quasi  ovum  etiamnum  innatare , ex 
«quo  constat,  ova  e testibus  in  uterum  prolabentia,  duabus  membranis  investiri , quarum 
«exteriorem  cborion , interiorem  vero  amnion  appellandam  esse  non  ambiguus. «. 

In  tractatu  de  cuniculorum  generatione  (ibid.  Cap. XVI.  p.  216.):  «Unde  liquet,  ova 

«jamjam  ex  testibus  exclusa  aliis  adhuc  in  testibus  haerentibus,  decuplo  minora  esse,  quod 
«catenus  contingere  nobis  videtur,  quatenus  scilicet  in  testibus  existentia  adhuc  aliam  mate- 
» riam  complectantur,  illam  scilicet,  ex  qua  glandulosa  folliculorum  substantia  provenit." 

Ceterum  Graafium  ipsum  inter  utramque  opinionem  fluctuasse  ex  illo  loco  nobis  elu- 
cere videtur,  ubi  dicit  (ibid.  Cap. XVI.  p.2I5.):  «in  altero  (ovario)  quatuor  immutatos  folli- 
» culos  reperimus,  quibus  dissectis  materiam  quasi  glandulosam  offendimus,  in  cujus  medio 
«exigua  cavitas  erat,  in  qua  cum  nullum  notatum  liquorem  comperiremus,  suspicari  cocpi- 
» mus , num  limpida  eorum  substantia,  quae  propriis  membranis  obvolvitur,  disrupta  vel 
» expulsa  foret. « 

§.  15. 

Quibus  vero  Graafii  observationibus  fidcin  plane  denegat  Ha  llcrus  (Nr.  25.  Vol.  VIII. 
Sect.  I.  §.19.  p.44.),  cujus  de  hac  re  liacce  sunt  verba:  «Denique  quod  est  caput  rei,  neque 
«P.  Jac.  Ilart mannum,  cum  experimenta  Graafiana  iteraret 5 sed  neque  Valisne- 
«rium,  tot  et  tam  variis  in  bestiis,  neque  nos,  in  paene  centum  experimentis,  neque  nupe- 
» rorum  anatomicorum  qucinquain , vesiculam,  quales  sunt  in  ovario,  post  conceptionem,  aut 
» in  tuba  videsse , aut  in  utero.  Quae  vero  ova  de  ovario  pendent,  aut  circa  tubas  frequenter 
» reperiuntur , eorum  aliqua  manifesto  bydatides  esse.  Et  paulo  post  (ibid.  pag.  45, : «Quare 
«corollarium  inde  sequitur,  vesiculas  ovarii  non  esse  ova,  neque  primordia  novi  animalis 
«continere."  Et  porro  (ibid.  p.58.):  «Nunc  ego  in  ove  primis  totis  septeindecim  diebus 
«nihil  reperi,  praeter  mucum  tenacem  albuminosum,  in  quo  neque  fetus  esset  rudimentum, 
«sed  neque  rotundum  quid  aut  crassius  corpusculum 5 longum  unice  farcimen  vidi  muci  albu- 
«ntinosi,  quod  per  tubam  extenderetur  perque  continuum  cornu. « 

Ex  numerosis  denique  experimentis  in  ove  institutis  haecce  colligit  (ibid.  p.6I.):  »In 

«quadrupedibus  non  videtur  conceptaculum  fetus  ovum  referre,  et  non  absque  necessaria 
» emendatione  id  nomen  retinere  posse.  Multo  enim  longius  est,  et  farcimini  similius,  qua 
» lis  certe  ei  per  totam  gestationem  figura  est.  Omnia  adeo  illa  testimonia  ovorum  in  utero 
» visorum , rotundorum,  in  cuniculis,  vaccis,  canibus,  subus,  valde  suspiciosa  esse,  non 

«possum  dissimulare:  cum  figuram  a naturali  ovi  figura  alienissimam  velamini  novi  fetus 
» tribuant.  « 

Hali  eri  sententiam  Haighton  quoque  defendit  (Nr.  28.  p.  72.),  qui,  experimen- 
tis in  cuniculis  institutis,  ante  sextum  post  coitum  diem  nonnisi  materiam  mucosam  indi- 
gcstamqrie  in  utero  se  invenisse  asserit,  nunquam  vero  corpusculum  quoddam  deteiuninatUm 
atque  regulare.  Quin  ipso  sexto  post  coituin  die  membrana  mucum  involvens  tam  tenuis  ab 
eo  visa  est,  quae  certam  substantiae  formam  sustentare  vix  valeret.  Illam  formae  mutabili- 
tatem nonnisi  a membranarum  formatione  dependentem  arbitrans,  conceptui,  seu  substantiae 
foeciindationc  ortae  ovi  nomen  tam  diu  denegandum  esse  contendit,  quamdiu  membranae 
istae  eam  obvelantes,  temporis  successu  sub  chorii  amniique  nomine  notae,  nondum  tam 
validae  factae  sint,  ut  certam  immutabilcmquc  ei  impertiant  formam. 

W.  Cruikshanh  vero,  quum  Graafii  experimenta  in  cuniculis  instituta  iteraret, 
hujus  auctoris  inventa  ac  observata  ab  omni  fere  parte  non  modo  rata  fecit,  sed  novis  adhuc 
observationibus  locupletavit.  Quarum  illa  maxime  ad  rem  nostram  spectat  maximique  nobis 
momenti  est,  qua  vesiculae  folliculo  Graafiano  contentae,  a Graafio  saepius  memoratae, 
denuo  facit  mentionem.  Ova  nimirum  tertio  post  coitum  dic  in  tubis  ab  eo  detecta  tribus 
conflata  membranis  describit.  (Nr.  29.  Experim.  26.  28.  p.  88.  89.)  Quin  et  ovorum  sexto 
post  coitum  die  in  utero  ipso  repertorum  quodque  vesiculam  intus  continuisse  narrat,  (ibid. 
Experim.  9.  p.  81.) 

Tamen  rem  melius  si  perpendamus,  tres  illae  membranae  nequaquam  ovuli  sunt  ex  fol- 
liculo egressi.  Externa  enim  vesiculosa  membrana  chorion , media  blastoderma  et  interna 
vesiculosa  saccus  viteUinus  nominari  debet. 

§.  16. 

Hisce  de  ovillis  tamquam  vero  generationis  principio  materiali,  quae  Graafius  et 
Cruikslianli  quasi  per  transennam  modo  viderunt,  prolixius  atque  dilucidius  disserunt 
Prevost  et  Duinas  (Nr.30.  p.  158  scq.),  quibus  post  multa  demum  irrita  experimenta  con- 
tigit, ut  c folliculis  egressa  in  canis  et  cuniculi  tubis  ea  reperirent.  Ecorum  de  hac  re 
ipsissima  verba  haeccc  sunt: 

,,Lcs  ovules,  qu’on  reneontre  dans  les  corues  sont  rcmarquables  par  lcur  petitesse.  Iis 
„ont  en  effet  un  ou  deux  millimetrcs  de  diametre  au  plus,  tandis  que  les  vesicules  de  cet 
,,organe  en  possedent  uu  de  sept  et  luiit  millimetres,  au  moins.  Ce  sont  deux  ckoscs  qu'il 
,,ne  faut  pas  confondrc,  et  tres-probablemcnt  les  vesicules  ou  les  oeufs  de  1’ovaire , conticn- 
,,ncnt  dans  leur  interieur,  les  petits  ovules  des  cornes,  qui  s’y  trouvent  environnes  d’un 
,, liquide  destine  peut-clre  a faciliter  leur  arrivee  dans  1’utcrus.  II  nous  est  survenu  deux 
„fois,  en  ouvrant  des  vesicules  tres  - avancees , de  rencontrer  dans  leur  interieur  un  petit 
,,corps  sphericjue  diun  millimetre  de  diametre.  Mais  il  dijferait  des  ovules  (jue  nous  observions 
,.dans  les  cornes  par  sa  transparence  qui  etait  beaucoup  moindre.  11  serait  donc  nccessaire  de 

,,recliercher  avcc  soin  qucl  est  le  rapport  qui  existe  entre  les  vestcules  de  1’ovairc  et  les  ovu- 
,,les  des  corncs.  Cela  paraitra  fort  important  surtout  si  l’on  rcflechit  a 1’influencc  singuliere 
,,que  ccttc  circonstance  inapercue  a toujours  exercee  dans  les  travanx  relatifs  a la  geueration 
,,des  mammiferes.  On  a dit  et  repete  mille  fois  que  ce  plienomeue  offrait  un  mysterc  inex- 
„tricable.  II  1’aurait  toujours  ete  saus  doute  si  l’on  s’etait  obstine  a cliercher,  le  lendemain 
,,de  1’accouplement,  des  oeufs  dans  1’utcrus , tandis  que  1’ovaire  n’en  avait  point  encorc  fourni. 
,,Enfin  quclques  jours  plus  tard,  a 1’epoque  oii  les  ovules  se  trouvent  deja  dans  les  cornes, 
„on  en  aurait  toujours  perdu  1’observation  si  1’on  avait  cru  les  trouver  egaux  en  volume  a ceux 
,,que  l’on  apercevait  dans  l’ovairc.  Pour  eviter  dorenavant  cctte  confusion  d’idecs  qui  a tant 
,, influe  sur  les  rccbercbes  anatomiques,  nous  desirerions  qu’on  domiat  le  nom  de  vesicules  aux 
„corps  particuliers  renfermes  dans  l’ovaire , jusqu’a  ce  qu’on  ait  mieux  ctudic  leur  nature. (( 

Licet  igitur  bos  assiduos  investigatores  in  folliculis  ipsis  Graafianis  bis  tantum  offen- 
derint ovula  eaqtie  minorem  ob  pelluciditatem  a tubarum  ovulis  discrepantia  crediderint: 
nemo  tamen  negabit,  apud  eos  primum  ovuli  ovariorum  fieri  mentionem. 

Supersedemus  eorum,  quae  Plagge  (Nr. 33.  cf.  Nr. 54.)  dc  ovulo  fabulatus  est,  susci- 
pere refutationem,  cum  id  ab  a Baerio  (Nr.58.  p.155  seq.)  sufficienter  factum  sit. 

C.  E.  a Baer  ovariorum  ovula  primus  accuratius  descripsit  quidem  atque  delineavit, 
sed  haudquaqnam  detexit,  nam  investigatores  modo  nominati,  imprimis  vero  Prevost  et 
Dumas,  haud  minorem  ac  ipse  horum  organorum  habuerunt  notitiam.  Quidquid  igitur  ope- 
rae consumat  ille  auctor  in  eripienda  antecessoribus  hujus  detectionis  palma  sibique  vindi- 
canda, incassum  hoc  faciet. 

Praeterea  B aeri  i ipsius  circa  lianc  rem  observationes  admodum  obscurae  ac  implicitae 
sunt,  ct  licet  verum  ovulum  ab  eo  visum  fuisse  negari  non  possit,  tamen  in  interpretandis 
partibus^viciuis  ovuloque  ipso  in  errorem  incidit,  quem  nostris  ipsorum  observationibus  facile 
jam  hoc  loco  refellere  possemus,  nisi  partem  ab  ovulo  prorsus  diversam,  vesiculam  nimirum 
proliferam , adhuc  describendam,  praeoccupare  dubitaremus. 

B.  W.  Seilcr  (Nr.39.  Cap.il.  p. 27  seq.  Cap.IY.  p.36.)  propriis,  uti  dicit,  edoctus 
observationibus,  ab  omni  parte  cum  Baerio  facit,  quin  tamen  singula  ejus  observata  spe- 
ciatim  perlustret. 

Denique  Carus  (Nr.  44.  Tab.XX.  Fig.15.)  ovulum  suis  satis  luculenter  depinxit. 

§.  17. 

Ovulum  folliculo  Graafiano  contentum  in  cane,  fele,  sciuro,  cuniculo  al. , illaesis 
ovariis,  jam  nudis  oculis  percipitur,  ut  quod  tamquam  punctum  ex  albido -lutescens  per 
thecam  ct  indusium  transpareat.  Folliculi  caute  aperti  contentum  integrum  si  pervestigemus, 
ovulum  iuvenimus  fluido  innatans  granulis  commixto.  Neque  vero  necessarium  ab  omni 
parte  est , ut  follieuli  membranae  disrumpantur  contentumque  eliciatur , quo  ovulum  cernatur 
accuratius,  jam  pressione  ipsa  inter  duas  lamellas,  vitreas  instituta,  imprimis  in  ovis  minoris 

ambitus  luculentissime  videri  potest.  Situs  ejus  talis  est,  nt  superiora  semper  spectet,  tam- 
quam res,  quae  minori  gaudeat  pondere  specifico,  quam  fluidum  folliculi  granulosum,  minime 
vero  immobile  est , ut  non  solum  acu  premente , sed  ipsa  folliculi  mutata  directione , buc 
illuc  moveri  possit.  Eamque  ob  causam  membranae  folliculi  internae  proxime  adjacet,  quam- 
vis nulla  unquam  ratione,  nullaque  aetate  evolutionisque  stadio,  organice  ei  adbaercat. 

Rudiori  conspectu  lenteque  simplice  observatum  ovulum  corpus  apparet  rotundum,  opa- 
cum, opacius  certe  folliculi  granuloso  contento,  peripheria  cinctum  taeniaeformi , rotunda 
pellucida,  albida.  Quae  vero  peripheria  rotunda  alia  iterum  cingitur  peripheria  majori  mi- 
norive,  circulari,  globulosa.  Quodsi  vero  res  majori  sub  amplificatione  cernuntur,  primum 
in  omni  mammalium  genere  aeque  ac  in  homine  videmus,  externum  peripheriae  hujus  gra- 
nulosae marginem  nequaquam  esse  integrum,  sed  a massa  alia  folliculi  abruptum,  quam  con- 
tinuam ei  fuisse,  cum  ex  his,  tum  ex  aliis  observationibus,  luculentissime  patet.  Periphe- 
ria haec  exteina  saepissime  granulis  tantum  componitur  minoribus,  subrotundis,  hinc  inde 
angulatis,  nulla  tamen  circumscripta  geometrica  forma  constanti  usis,  et  ope  fluidi  cujusdam 
pellucidi  tenacisquc  firmiter  inter  se  conjunctis.  Occurrit  vero  rarius  , quod  guttulae  oleosae, 
forma  gavisae  circumscripta,  rotunda,  hisce  globulis  minimis  regulariter  circumdentur  pul- 
clierrimumque  praebeant  adspectum.  Regula  atque  norma  haec  est  iu  cuniculo,  cujus  etiam 
iconem  exhibemus,  saepius  etiam  invenitur  in  omni  muris  et  sciuri  genere,  rarissime  et  bis 
tantum  a nobis  visa  in  vacca.  — Quodsi  adeps  eo  conficitur  quod  telae  mucosae  semifluidae 
vesiculae  inhaereant  adiposae,  cujus  jam  ante  hos  sexaginta  annos  nitidam  exhibuit  descrip- 
tionem Casp.  F r.  Wolf,  hoc  in  loco  vesiculae  oleosae  vel  adiposae  folliculi  insunt  fluido, 
certo  quodam  dispositae  ordine,  illi  simillimo,  quem  Meyeni  tenet  plantarum  Mcrenchyma 
horizontale.  Neque  etiam  in  animalibus  tantum  haec  res  occurrit,  sed  hinc  inde  in  plantis 
quoque.  Sic  secundum  observationes  Exp.  Valentin  in  antheris  junioribus  Asclepiadea- 
rum, quae  oleum  continere  jam  Ad.  Brogniart,  Ehrcnberg,  Rob.  Brown,  Fritz- 
sche,  Molil  docuerunt,  in  omni  pollinis  granulo  uni  vel  duabus  olei  guttis  simili  ratione 
globuli  minimi  circumjacent  rotundi,  ut  inde  haud  raro  nuclei  cujusdam  species  exoriatur. 

§•  18. 

Componitur  vero  mammalium  ovulum  folliculo  contentum  hisce  partibus : 

A.  Membrana  externa , perfecte  rotunda,  neque  globulis,  neque  eminentiis,  neque  papil- 
lis, neque  verrucis  usa.  Optime  perspicitur  in  ovariis  recentibus,  quamvis  putredine 
minus  deleatur  quajn  ipsa  ovuli  couteuta.  Globulum  refert  perfecte  rotundum  nullibi 
cum  contiguis  partibus  stvlo  vel  processu  quodam  connatum.  Tamen  in  fovea  qua- 
dam circulari  contenti  quum  jaceat  folliculi  Graafiani,  subjacenti  fluidi  tenacis  glo- 
bolosique  strato  tam  intime  adhaeret,  ut  integrum  ditficiilimc  tantum  solvi  possit,  quod 
tamen  hinc  inde  pro  felici  succedit.  C.  E.  a Baer  (No.  57.  §.  2.  p.  9 c£  Nr.  58, 
p.  168.  190.)  eminentias  quidem  hujus  membranae  describit,  quibus  inductus  chorion 

eam  nuncupat.  Quam  vero  rem  nequaquam  ita  se  habere  quisque  videre  potest,  dum- 
modo instrumentis  liasce  ad  inquisitiones  maxime  idoneis  sit  instructus,  compressorio 
nimirum  microtomico  a Cei.  Purhinje  constructo,  nec  non  vitro  s.  d.  aplanativo 
microscopii  Ploessliani.  Harun  rerum  auxilio  membranam  intuenti  ne  vestigium 
quidem  ullius  eminentiae,  verrucae,  papillae  neque  aliud  quid  li.  g.  demonstrat,  sed 
pellucida  apparet,  sat  crassa  et  extensu  Facilis,  priusquam  rumpatur.  Nulla  in  ea  cer- 
nuntur granula,  neque,  solita  adhibita  contemplatione,  fila.  Pressione  compressorii 
inicrotomici  ope  facta,  crassitiem  membranae  baud  exiguam  docemur,  quam  in  nonnul- 
lis exemplis  quam  accuratissime  metiti  sumus.  Aequalis  ea  ubique  est  satisque  circiun- 
cripta,  ut  in  omni  mammalium  genere  cum  quoad  texturam , consistcntiam , crassitiem, 
pclluciditatcm  atque  tenacitatem,  tum  quoad  colorem  eandem  eam  salutare  possimus. 
Neque,  cum  sub  aucta  pressione  disrumpitur  haec  membrana,  certus  quidam  locus  ini- 
dicari  potest,  qni  ob  majorem  tenuitatem  mollitiemque  rupturae  magis  sit  obnoxius, 
sed  quo  vergit  contenti  major  copia , ibi  membrana  facillime  rumpitur. 

Fieri  vero  potest,  ut  externa  ovuli  mammalium  membrana  granulosam  mentiatur 
speciem  , hisce  modis : 

a.  Perscrutatione  sub  simplici  lente  facta,  facillime  evenit,  ut  stratum  granulosum  in- 
ferius situm  atque  pellucidum  per  ipsam  membranam  pellucescat,  ciquc,  nisi  toti, 
tamen  hic  illic  granulosam  speciem  impertiat,  ita  ut  acervuli  quidam  granulosi 
adesse  videantur. 

b.  Maceratio  diuturna  quum  ovuli  contentum  dissolvat,  facillime  singulae  granulorum 
obscuriorum  congeries  congregantur,  quae  per  membranam  externam  aliquanto  tur- 
bidam conspicua  visum  observatoremque  fallunt. 

Est  igitur  membrana  externa  ovuli  mammalium  simplex,  aequalis,  pellucida,  decolor, 
subcrassa  et  tenacitate  haud  mediocri  praedita. 

B.  Contento  granuloso.  Circumdatur  hoc  contentum  immediate  a membrana  externa,  qua- 
cuni  tamen  nullo  modo  organice  cohaeret,  id  quod  ex  eo  cerni  potest,  quod  dum  rum- 
patur illa,  hoc  sine  ullo  obstaculo  vel  impedimento  effluat,  simili  modo,  quo  oleum  e 
bulla  effluens  videmus.  Constat  vero  contentum  ipsum  granulosum 
a.  Globulis  majoribus  circumscripte  rotundis,  quamvis  perparvis,  tamen,  si  necessa- 
riam adhibueris  amplificationem,  globulis  vitellinis  quoad  habitum  simillimis,  ea 
unica  re  excepta,  quod  tam  intensum  non  induant  flavum  colorem,  quam  illi; 
quamquam  penitus  cos  esse  pellucidos  decoloratosque  prorsus  negamus.  Forma 
quidem  non  variant,  eo  magis  autem  tum  numero , tum  magnitudine.  Haec  tam 
varia  est,  ut  immediate  transitus  in  omni  tere  ovulo  inveniatur  ad  globulos  mini- 
mos mox  memorandos.  Ille  vero  non  solum  pro  animalium  genere  vario  varius 
reperitur,  sed  tod  tantisque  subjectus  est  vicissitudinibus , ut  ejusdem  animalis  vix 
ac  nc  vix  quidem  duo  inveniantur  ovulorum  specimina  bac  in  re  sibi  simillima. 

Recentissimus  tamen  et  sanus  status  in  omni  animali  characterem  offert  singula- 
rem, cujus  brevi  nos  brevibus  faciemus  mentionem, 
b.  Globulis,  moleculis  Brownianis  proximis,  tantis  tamen,  quorum  peripheria  obscu- 
rior a centro  pellucido  adhuc  discernenda  sit.  Interspersi  sunt  globulis  majoribus, 
quos  copia  permultum  antecellunt.  Dum  ab  ovulo  includuntur,  nullum  exhibent 
motus  molecularis  vestigium,  qui  vero  in  globulis  ex  ovulo  exclusis,  libere  aquae 
innatantibus,  luculentissime  percipitur. 

De  magnitudine  globulorum  vide  infra  laudatas  mensiones  micromctricas. 

Utrumque  globulorum  genus  tam  tenaci  conglutinatur  materie  pellucida,  decolori,  ut, 
totius  ovuli  habito  respectu,  facile  membranam  mentiatur  satis  crassam.  Genuina  autem 
membrana  vix  ac  ne  vix  quidem  haec  conglutinatio  nominari  potest,  quum  finibus,  imprimis 
interiora  versus,  certis  limitatisquc  prorsus  careat,  perque  fluidum  ipsum  conglutinans  ad 
massam  centralem  transitus  et  transgressus  effici  videatur.  Neque  etiam  globulorum  conglu- 
tinatio tam  densa  est,  uti  facile  ex  eo  concludi  potest,  quod  globuli,  rupta  membrana  ex- 
terna, libere  effluant,  neque  laciniae  membranae  cujusdam  neque  frustulac  vel  tale  quid,  ac- 
curatissima quoque  perquisitionc,  discerni  queant. 

Est  igitur  contentum  ovuli  granulosum  stratum  quidem  granulis  majoribus  minoribus- 
que et  massa  compositum  semifluida,  conglutinante,  pellucida,  decolore,  membranae  vero 
genuinae,  definitae  et  circumscriptae  indolem  liaudquaquam  prae  se  ferens. 

C.  Contento  Jluido , granulis  orbato,  seu  massa  centrali.  Contentum  granulosum  quum 
maximam  ovuli  partem  interius  circumdet,  centrum  tenet  fluidum  plane  pellucidum, 
nullo  granulorum,  ne  minimorum  quidem,  vel  alia  externa  re  commixtum.  Mere  aquo- 
sum boc  fluidum  paene  habeas , nisi  ex  ovulo  cflluum  semper  tenacitatem  aliquam  eo 
manifestet,  quod  contextus  filiformes  ducat,  sicuti  oleum  iu  planitie  quadam  protractum. 
Quare  nisi  merum  oleum,  tamen  oleosum  nuncupandum  est.  Copiam  quod  attinet  hu- 
jus fluidi,  dimidiam  ad  tertiam  partem  tenet  ovuli  ad  maturitatem  quandam  provecti. 
£eterum  constans  id  esse  cum  Baerii  tum  nostrae  ipsorum  observationes  demonstrant. 

D.  Praeterea  vesicula  ovulo  inest  prolifera,  cui  vero  singulare  dicamus  caput. 

§•  19. 

Quod  ad  magnitudinem  ovulorum,  eo  majora  haec  esse,  quo  majores  sint  folliculi, 
facile  quisquam  credet.  Tamen  a veritate  quod  magis  abhorreat  haud  facile  noveris.  Distin- 
guendum nobis  est  duplex  momentum,  primum  absoluta  ovuli  magnitudo,  dcin  relativa,  fol- 
liculi habito  respectu.  De  magnitudine  absoluta  tum  dicemus,  quum  de  mensionibus  micro- 
metricis  fuerit  quaestio.  Quod  vero  ovulorum  magnitudinem  relatam  ad  magnitudinem  folli- 
culorum attinet,  ea  valet  regula,  ovulum  eo  majus  esse,  quo  minor  sit  folliculus.  Rationes, 
quibus  innititur  haec  sententia,  infra  dicentur,  et  commemorare  bic  sufficiet,  eandem  miram 

relationem  apud  vesiculam  proliferam  avium  quoque  observari,  cujus  rei  mentio  iterum  no- 
bis erit  facienda,  si  de  analogia  utriusque  animalium  classis  loquemur. 

§•  20- 

Restat  adhuc  situm  et  conjunctionem  ovulum  inter  ct  folliculum  ejusque  contenta  exa- 
minare et  definire. 

Permultum  hac  in  re  desudavit  a Baer  (Nr.  57.  §.  4.  p.  17.  Nr.  58.  p.  156.  seq.),  ut 
qui  in  cane  mobile  et  vagum,  in  sue  vero  immobile  offenderit  ovulum.  In  reliquis,  quae 
dissecuit,  animalibus  ovulum  fere  nunquam  per  thecam  et  indusium  translueens  et  non  nisi 
incisionis  ope  vidit,  ita  ut,  humore  prosiliente,  situm  semper  mutatum  inveniret,  neeesse 
esset.  Postea  vero,  variis  inter  sc  collatis  circa  hanc  rem  observationibus,  pluribusque  hunc 
in  finem  institutis  experimentis  persuasum  sibi  habet,  ovulum  nunquam  in  folliculi  centro 
fixum  haerere,  neque  libere  in  ejus  fluido  innatare,  sed  semper  internae  incumbere  mem- 
branae granulosae  superficiei.  Mobilitatem,  quam  in  duobus  observavit  ovulis  caninis  ab  im- 
maturitate eorum  derivans,  inde  colligit,  immaturum  quidem  ovulum  centrum  semper  occu* 
pare,  progrediente  vero  ejus  evolutione,  magis  magisque  vehi  ad  peripheriam  membranae- 
que apprimi  granulosae,  unde  denique  fiat,  ut  theca,  ovulo  premente,  pedetentim  attenuata 
tandem  rumpatur  cicatricemque  formet.  Num  vero  ovulum  maturum  versus  peripheriam 
vectum  de  regula  folliculi  cacumen  occupet,  nec  ne,  de  hac  re  a Baer  certi  aliquid 
statuere  nequaquam  audet,  licet  plurima  ovula  cacumini  plus  minusve  propiora  invenisse 
se  affirmet. 

Nostrarum  lxacc  est  summa  permultarum  observationum.  Membranae  folliculi  nullo 
modo  est  affixum  ovulum  neque  membranae  cuj  uspiam  ope,  neque  filis,  neque  tela  mucosa. 
Contigua  quidem  utraque  pars,  nec  ulla  tamen  ratione  continua  dici  potest.  Libere  innatat 
contentum  folliculi,  in  contento  inest  ovulum.  Quodsi  vero  de  conjunctione  ovuli  cum  fol- 
liculi contentis  verba  facimus,  id  stadium  describimus,  quo  omnia  aut  matura  sunt  aut  ma- 
turitati appropinquant.  Insidet  ovulum  foveae  cuidam  contentorum  folliculi.  Spatium  vero 
inde  effectum  minime  vacuum  est,  vel  aere  repletum,  sed  substantia  quadam  stipatum  pellu- 
cida, semitenaci , ut  inter  marginem  foveae  depressae  contentorum  folliculi  et  ovulum  ipsum 
peripberia  quaedam  exoriatur  taeniaeformis  modicequc  lata.  Tamen  fluidi,  quo  hoc  vincu- 
lum pellucidum  taeniaeforme  efficitur,  extensio  vix  ac  ne  vix  quidem  erui  potest.  In  peri- 
pheria  laterali  adesse  ovulum,  ipse  aspectus  et  anatomia  partis  acu  sub  microscopio  instituta 
docet  confirmaturquc  sitibus  abnormibus  mox  memorandis.  Ovuli  superficiem  folliculi  mem- 
branas spectantem  a vinculo  illo  taeniaeforiui  obduci  vcrisimillimum  est,  quum  interstitio, 
quamvis  minimo,  tamen  sat  manifesto,  ovulum  ab  his  membranis  distet.  In  superficie  vero 
inferiori  num  fluidum  illud  adsit  nec  ne,  dicere  non  valemus.  Opinamur  tamen  et  hoc  loco 
id  non  deessc,  quod  ex  evolutionis  historia  concludimus  mox  exponenda.  Hoc  si  verum  est, 
totum  ovulum  massa  pellucida,  subtenaci  tamquam  athmosphaera  ab  omni  parte  circumdatur, 

quae.,  sicuti  c re  est,  si  ab  anteriori  sub  microscopio  conspicitur,  tanquam  zona  pellucida 
ovulum  circumdans  apparet.  Externe  eam  insequitur,  si  ovulum  c folliculo  exemptum  inspi- 
cias,  zona  globularis,  hinc  inde  uti  jam  monitum  est,  globulis  commixta  oleosis.  Neque 
vero  perfecta  ct  integra  hacc  unquam  est,  sed  dilacerata  massae  in  folliculo  contentae  pars, 
quod  non  minus  marginibus  ejus  variis,  nequequam  regularibus,  quam  eo  evincitur,  quod, 
ovulo  in  folliculo  ipso  inspecto,  zonae  bujus  exterioris  margo  exterior  satis  circumscriptus 
nunquam  est,  sed  plus  minus  in  ceterum  folliculi  contentum  transit.  Consentaneum  igitur 
est  dicere,  nihil  aliud  esse  hanc  zonam  nisi  contentum  folliculi  ipsum,  quale  in  quoque  alio 
loco  ab  ovulo  remoto  invenitur,  quamvis  negari  non  possit,  globulos  hac  in  zona  arctius  ali- 
quanto stipari,  tanquam  contrarium  quoddam  zonae  scmifluidac  pellucidae. 

Situs  ovuli  in  folliculo  ita  semper  est  comparatus , ut  superficiem  externam  contento- 
rum folliculi  teneat.  Quodsi  vero  dimidiatam  folliculi  partem  fingas,  ejus  centrum  ovulum 
semper  tenere  videbis.  Hacc  ita  se  habere  facillime  demonstrari  potest  folliculorum  inspec- 
tione eorum  animalium,  quorum  ovula  nudis  jam  oculis  per  folliculum  cernuntur,  vcluti 
felis,  canis  cuniculi  etc.  Alia  vero  quaestio  est,  num  ovulum,  mutato  folliculi  situ,  simili 
modo,  quo  in  avium  ovo  testa  incluso  vitellus,  ita  moveatur  et  volvatur,  ut  locum  sibi  con- 
stitutum. i.  c.  quod  ad  altitudinem  supremum,  quod  ad  circuitum  medium,  semper  retineat. 
Hoc  in  mammalium  quoque  folliculis  evenire,  tamen  lentius  pauloque  difficilius  verisimile 
est,  quum  motum  istum  tam  luculenter  nunquam  percipere  possimus,  quam  in  ovi  globulo 
vitellino.  Id  tamen  constat,  si  moveatur,  partibus  illaesis,  non  ovulum  tantum  moveri, 
quieto  folliculi  contento,  sed  utramque  partem,  et  ovulum  et  contentum  simul  cieri,  ut  mu- 
tui bujus  inter  se  situs  nulla  accedat  mutatio.  Talis  est  situs  in  folliculis  evolutis,  paullu- 
lum  alia  vero  res  esse  videtur  in  junioribus. 

§•  21. 

Cujuscunque  mammalium  speciei  ovulum  charactere  quodam  sive  typo  esse  praedi- 
tum sibi  tantum  proprio  ac  peculiari,  supra  jam  monuimus,  ut,  experimentis  permultis  insti- 
tutis, ex  ovulo  ipso  inspecto  animal  sit  cognoscendum.  Yisu  tamen  ct  cognitu  faciliora  haec 
omnia  sunt,  quam  descriptu.  Praeterea  monendum  etiam  est,  admodum  nobis  esse  caven- 
dum, ut  animalia  quam  maxime  recentia,  neque  ullo,  ne  minimo  quidem  putredinis  gradu 
adgrcssa  inquiramus , quod  mutationes  hac  re  effectae  contenti  ovulorum  indolem  cliaracte- 
risticam  illico  commutent.  Efficitur  enim  illa  indoles  peculiaris  et  distributione  ct  copia 
globulorum  cum  majorum  tum  minorum.  Sic  densissime  stipati  sunt  modiccque  magni 
in  cane,  densi  ct  aliquantulum  majores  maxima  ex  parte  in  cuniculo,  ejusdem  magnitu- 
dinis laxioresque  in  sue,  rariores,  imprimis  globuli  majores  iu  talpa,  multo  rariores  in 
vacca,  aliquantulo  majores  ct  laxiores  in  ove,  globuli  majores  ad  spatia  quaedam  singuli 
remoti  in  fele.  e.  s.  p.  Yidenda  talia  sunt  propriaque  observatione  cognoscenda,  minus  de- 
lineanda, minimeque  describenda. 

§.22.  - . 

Evolutio  individualis  ovuli  mammalium  maxime  adhuc  latet  et  tot  tantisque  cingitur 
impedimentis,  quam  ulla  unquam  intricata  anatomiae  et  physiologiae  res.  Tamen  in  omni 
vigente  mammalium  ovario  folliculi  reperiuntur  diversissimae  magnitudinis.  Haec  differentia 
quamvis  in  omni  inveniatur  animali,  neque  unquam  plane  desit,  tamen  summa  est  in  sue, 
minima  in  homine.  Suem  insequuntur  vacca,  ovis,  mus,  sciurus,  cuniculus,  talpa,  canis, 
felis.  Jure  concludendum  est,  minores  folliculos  esse  juniores  minusque  excultos.  Ah  hisce 
itaque  nohis  exordiendum  est  et  ad  maximos  transeundum , si  evolutioni  studere  velimus. 
In  folliculis  vero  minimis  ovuli  ambitum,  ad  folliculi  ipsius  ambitum  relatum,  multo  majo- 
rem esse,  quam  in  folliculis  majoribus,  jam  supra  memoravimus  (§.19.).  Demonstrabimus 
infra,  quae  e talpa  et  cane  delineavimus.  Circumdant  vero  ovulum  hisce  in  minimis  folli- 
culis praeter  membranas  contenta  quoque  folliculi  tanquam  fluidum  granulosum  $ num  vero 
a primis  temporibus  ah  omni  parte  nec  ne,  discernere  non  audemus.  Dccst  vero  cum  zona 
pellucida,  tum  granulosa,  quarum  utraque  in  adultiorihus  comparet,  ita  tamen,  ut,  licet 
zona  pellucida  una  simul  cum  zona  granulosa  oriri  videatur,  prioribus  tamen  stadiis,  zona 
exterior  granulosa  interiori  pellucida  multo  major  evolutiorquc  sit.  Denique  autem,  utraque 
zona  solitam  magnitudinem  adepta,  exterioris  limites  strictiores  luculcntioresquc  evadunt. 

Locus  hic  sit  rei  commemorandae , quae  facillime  in  errorem  inducere  valeat , in  quem 
a Bacr  quoque  incidit.  (Nr. 57.  §.4.  p.lSadfin.)  Nullus  nempe  unquam  folliculus,  neque 
hominis,  neque  ceterorum  animalium  plus  quam  unicum  singulumquc  ovulum  continet.  Ta- 
men facile  evenit,  imprimis  in  animalibus,  quorum  folliculi  dense  stipati  ovariaque  ipsa 
minoris  sunt  ambitus  c.  g.  canis,  talpa  al. , ut  folliculo  evolutiori  multi  alii  adhaereant  mi- 
nus evoluti,  minimi.  Quodsi  vero  talis  res  lamina  vitrea  duplici  comprimatur,  ovulum  imi- 
naturioris  folliculi  tamquam  in  maturiori  etiam  folliculo  contentum  videri  potest.  Iconem 
hujus  rei  exhibuimus  Fig.  VUI. 

§.  23. 

Putredine  et  maceratione  ovula  facile  pereunt,  ita  ut  character  cujuscunque  animalis 
imprimis  inde  deleatur.  Cautio  quam  maxima  hic  adhibenda  est  5 nam  maceratio  harum  par- 
tium prius  incipit,  quam  e habitu  animalis  externo,  et  odore,  et  mollitie,  cognoscatur. 
Primum  enim  asservat  quidem  ovulum  formam  solitam  et  magnitudinem,  granulorum  vero 
situs,  maximeque  majorum  turbatur,  unde  character  ille  essentialis  et  quasi  specificus  de- 
letur. Progredicnte  vero  maceratione,  totam  fere  compagem  partium  mutatam  invenimus. 
Zona  pellucida,  majori  copia  massae  aquosae  accumulata,  major  fit  et  irregularis.  Mem- 
brana ovuli  externa  a circulari  forma  plus  minus  recedit,  massaque  interposita  aquosa,  a gra- 
nuloso contento  sejuncta  apparet.  Turbida  denique  omnia  fiunt  granulisque  irregulariter 
interspersa.  In  ovario  hominis,  cujus  cadaver  solito  more  biduum  vel  triduum  demum  post 
mortem  inquiritur,  hac  mutationes  saepissime  occurrunt,  quarum  solitarias  aliquot  formas 
delineavimus. 

§.  24. 

Denique  morbosae  quaedam  ovariorum  affectiones  nominandae  sunt,  imprimis  degene- 
ratio hydropica  et  induratio.  Haec  aliquantulum  progressa  folliculos  penitus  delet  ovariorum- 
que igitur  functionem  turbat.  Illa  vero  iu  subus  tam  saepe  occurrit,  ut  tertiuin  fere  indi- 
viduum tali  morbo  sit  affectum.  Duplicis  vero  sunt  generis  molae  hae  bydatitosac , aut  enim 
genuinae  hydatides,  aut  ovula  hydropica.  Hacc  eo  exoriuntur,  quod  aquae  permagna  copia 
folliculum  distendat,  ejus  contenta  ovulumquc  dissolvat  et  massam  constituat  turbidam  gra- 
nulis irregularibus  plus  minus  commixtam. 

Ilacc  omnia  de  ovulo  dicta  observationibus  sexcenties  repetitis  comperti  sumus.  Inqui- 
sitioni adbibebantur  homo,  vespertilio,  talpa,  canis,  felis,  sciurus,  cuniculus,  mus,  ovis, 
vacca , sus  al. 

Cap.  V. 

DE  VESICULA  PROLIFERA. 

§ 25. 

Fabricii  ab  Aquapcndente  atque  Harvci  disquisitiones  circa  ovi  avium  naturam 
haud  mediocrem  generationis  doctrinae  attulisse  utilitatem,  nemo  non  intclligit.  Multo  majo- 
rem vero  fructum  cepit  haec  doctrina  c detectione  huc  spectante,  quam  Purk  inj  e , Cei.  Pro- 
fessori nostro,  debemus.  (Nr.  56.  §.  1 — 5.  p.  1 — 6.)  Oculatissimi  hujus  viri  circa  hanc  rem 
observata  liaecce  sunt:  In  avium  ovis,  dum  in  ovario  jacent,  interna  membranae  vitelli  pa- 
gina semper  strato  tenuissimo  ( cicatriculam  id  nominat)  obducta  invenitur  globulorum , qui 
uno  loco  magis  stipati,  zonulam  constituunt  latitudinis  ubique  plus  quam  scmilineac.  Inter- 
nus zonulae  circuitus  cumulum  eorundem  globulorum  mammaeforincm , albescentem,  duarum 
fere  linearum  ad  interiora  vitelli  vergentem  exhibet.  In  cacumine  cumuli  porus  ita  dictus 
pellucidus,  ab  utraque  cicatriculae  pagina  conspiciendus,  formae  circularis  integerrimae  offer- 
tur, cujus  diameter  sextam  fere  lineae  partem  metitur.  Hunc  porum,  qui  medium  cicatricu- 
lae cumulum  pertundere  videtur,  vesicula  occupat  minutissima  admodum  pellucida , quae  sub- 
stantiae illi  globuliferae  immersa,  duas  tautum  facies,  alteram  versus  membranam  vitelli, 
alteram  per  colliculi  cacumen  cratere  ibi  parvulo  circumdatum , versus  vitelli  interiora  liberas 
praesentat,  ita  tamen,  ut  in  facie  externa  aliquantulum  membranae  vitelli  adhaereat,  ut  facile, 
dum  ab  ea  solvitur,  dilaceretur,  iu  interiori  vero  stratum  simplex  globulorum  inter  se  cohae- 
rentium a colliculo  per  eam  continuetur.  Vesiculam , si  penitus  eain  enucleare  successit, 
sphaerae  paululum  complanatae  figuram  invenies  referentem,  cuticula  tenuissima  obtectam, 
humorem  diffluum  limpidissimum  continentem.  In  cicatricula  ovorum  partorum,  nec  non  in 
utero  vel  in  oviductu  latentium  nunquam  neque  cumulus,  neque  vesicula  invenitur.  Omnia 
hic  in  latum  dispersa  sunt,  colliculus  jam  dissolutus , hlastodcrma  ubique  spissitudinis  aequa- 
lis semipellucidum  offert.  Cicatricula  ovi  jam  efformati  duplicem  circulum  format,  quorum 


exterior  vitello  adhaeret,  interior,  qui  a priori  continuatur,  fossula  plana  a vitello  separatur. 
Fossula  haec  circularis  in  vitello  residet,  in  medio  umbonem  albicantem  offert.  In  vitellis 
autem,  dum  in  ovario  sunt,  ne  minimis  quidem  exceptis,  semper  vesicula  adesse  videtur, 
quare  Cei.  Purhinjc  ovi  primordia  eam  constiturc  suspicatur.  Ceterum  lympham  vesicu- 
lae inclusam  propriam  pro  generatrice  quasi  habens , vesiculam  ipsam  germinativam,  nuncupat. 

§•  26. 

a Baer  in  describendo  mammalium  ovulo  partem  quandam  commemorat,  id  circum- 
dantem, quam  zonulae  Cei.  Purhinii  analogam  opinans,  ovulum  ipsum  mammalibus  idem 
esse  contendit,  ac  vesicula  germinativa  avibus. 

Monendum  hoc  loco  est,  totam  hujus  rei  descriptionem,  a Baer  io  datam,  intellectu 
admodum  difficilem  esse , et  fere  inextricabilem.  Quin  commentarius  ipse  ita  comparatus 
est,  ut  novo  indigeat  commentario.  Quantum  autem  ex  illa  farragine  eruere  potuimus,  bre- 
viter hic  exponemus : Ovulum  tubarium  caninum  duabus  obvelatur  membranis.  Exterior 

pellucida  tuberculis  minimis  semipcllucidis  obsita  est,  primis  forsan  villorum  postea  oriun- 
dorum vestigiis , membranam  corticalem  eam  nominat.  Membranae  internae  minus  pellucidae 
globuli  adhaerent  opaci  e minimis  granulis  conflati,  in  ovis  junioribus  densius  stipati,  quam 
in  maturioribus.  Haec  interna  membrana,  quam  vitelli  avium  membranae  analogam  habet, 
interjacente  spatio  pellucido,  aliam  circumdat  opacam  granulorum  congeriem,  quam  cum  ovi 
avium  blastodcrmate  contendens,  stratum  proligerum  nuncupat.  (Nr.  37.  §.2.  p.lO.H.  Nr.o8. 
p.  168  seq.)  Strati  ipsius  duas  distinguit  partes , -periphericam  nimirum , quam  discum  pro- 
ligerum nominat,  et  centralem , quae  cumulus  strati  proligeri  apud  eum  audit.  (Nr.58.  p.151*) 
Ovulum  tandem  huic  cumulo  insidet,  totumque  e granulis  constat  dense  stipatis,  membrana 
cingintc  vix  conspicua.  (Nr.37.  §.2.  p.ll.) 

Nunc  ipsissimis  ejus  utemur  verbis: 

,,Ovula  ex  ovario  prompta , ovis  tubariis  consimilia  sunt.  Ea  tamen  intercedit  differen- 
,,tia,  quod  illa  limbo  lato  circumdata  sint,  qui  augente  vi  microscopii,  e granulis  semipcllu- 
,, eidis  conflatus  apparet,  atque  tam  arcte  cum  ovulo  connatus  est,  ut  semel  modo  membra - 
,,nae  externae  ( corticalis ) aliquam  partem  prorsus  denudare  possem.  Peripherica  illa  conge- 
„rics  granulosa  non  est  globosa,  sed  disciformis,  uti  acu  tenuissimo  eam  sub  microscopio 
„vcrtendo  didici.  Planetae  Saturni  annulum  sub  microscopio  refert.  — Lamina  annularis, 
„quain  discum  proligerum  nominabo,  in  omnibus  (folliculis  caninis)  adest,  in  junioribus 
„tcnuior,  diametro  ovulum  bis  circiter  superante,  in  provectioribus  obscurior,  non  semper 
,, eadem  ratione  ambitu  suo  crescens.  Media  pars,  quae  ovulo  arcte  conjuncta  est,  manifeste 
„crassior  existit  ovulumque  ita  cingit  uti  limbus  artificialis  lentem  vitreum , si  non , quod 
,, magis  adhuc  arridet,  ovi  superficiem  inferiorem  penitus  obducit.<e  (Nr.  37.  §.5.  p.  15.) 
„Cuinnli  cacumen  ad  interiora  semper  versum  est.  Craterem  nunquam  distinxi.  Cumuli 
„forma  est  varia  variis  in  animalibus  atque  in  eodem  animali  manifeste  variat,  forsan  secun- 

„dum  maturitatem  ; in  cane  depressus  est  5 in  vacca  cylindricum  fere  (in  ovis  immaturis)  vel 
,, globosum  vidi;  in  cuniculo  sub  iisdem  formis,  in  femina  depresso  - hemisphaericum , in 
„porca  saepissime  sub  diversissimis  formis  observavi.  Quae  ab  eo  fortasse  pendent,  quod 
„ovulum  mutet  situm  suum  et  liaud  minus  quam  discus  proligerus  a centro  ad  peripheriam 
,, tendat  cumulum  et  discum  proligerum  pedetentim  penetrans.  Ita  suadent  observationes  in 
„aliorum  ovis  animalium  factae. u (Nr.57.  §.4.  p.18.) 

Comparatis  deinde  mammalium  ovariis  corumque  contentis  cum  ovario  et  ovis  reliquo- 
rum animalium  (Nr.  57.  §.  6.  p.  26  seq.  Nr.  58.  p.  155.  seq.)  hanc  tandem  facit  conclu- 
sionem : 

,, Vesiculae  Graafianae  ovis  similes  sunt.  Habent  vesiculam  enim  inclusam  (ovulum  sci- 
,, licet  in  mammalibus)  cumulo  immersam  stratumque  proligerum  nunc  vesiculam  cingens 
„nunc  ei  superjacens.  F^esicula  ergo  Graafiana  cum  ad  ovarium  generatimque  ad  corpus 
,, maternum  respicimus , ovum  sa}ie  est  mammalium.  Sed  evolutionem  quod  attinet  vehemen- 
,,tcr  discrepat  a reliquorum  ovo  animalium , quorum  ovi  nucleus  integer  ex  ovario  de- 
,, vehitur,  fetui  nascituro  non  sedem  tantum  praebiturus,  sed  in  ipsum  potius  fetum 
,, transformandus.  In  mammmalibus  vero  vesicula  innata  vitellum  magis  excultum-  continet 

,,et  ratione  ad  fetum  geniturum  liabita  verum  sese  probat  ovum.  Ovum  fetale  dici  possit 
,,iu  ovo  materno.  Mammalia  ergo  habent  ovum  in  ovo  aut,  si  hac  dicendi  formula  uti  licet, 
,,ovum  in  secunda  potcntia.a  (Nr.  57.  §.6.  p.  52.) 

In  commentario  (Nr.  58.  p.  171.  seq.)  causas  affert,  quibus  commotus,  in  conscribenda 
epistola  illam  granulorum  congeriem  ovulum  cingentem  pro  blastodermate  futuro  habuerit. 
Cum  vero  post  editam  epistolam  in  examinanda  alia  cane  cumulus  iste,  non  ut  prius,  spatio 
pellucido  ab  interna  ovuli  membrana  sejunctus,  sed  arcte  cnm  ea  cohaerere  videretur,  suspi- 
cari coepit,  num  forsan  ipsa  ista  membrana,  antea  pro  vitelli  habita  membrana,  blastoder- 
matis  gerat  vices,  vitellumque  integrum  aequo  modo  circumclaudat,  ac  avium  cicatricula 
paulatim  in  saccum  mutata,  embryonem  circumdat  integrum.  (Nr.  58.  p.  175.  seq.) 

Error,  qui  a Ccl.  Bacr  commissus  est,  primarius  is  est,  quod  vesiculam  proliferam  in 
ovulo  mamalium  contentam  non  noverit,  neque  minus  tamen  partium  significationem  enu- 
cleare studuerit  Habebat  igitur  ovulum  ipsum  vesiculam  proliferam  et  zonam  externam  gra- 
nalosam  blastodermati  aliquo  modo  analogam,  quae  vero  pars,  zona  pellucida  interposita, 
ovulo  tantum  contigua  est.  Deinde,  ex  ovulis  jam  in  tubis  exsistentibus  facta  conjectura  ad 
immatura  iu  ovariis  inclusa  ovula,  quam  vehementissime  erravit,  quod  blastoderma 

jam  magis  evolutum,  chorii  vestigia  indicata,  vesicula  prolifera  deleta,  aliaeque  mutationes 
hoc  tempore  jam  adsint.  Quam  parum  vero  sibi  ipsi  consentiat,  qui  utramque  ejus  disser- 
tationem leget,  ipse  videbit. 

§•27. 

Post  Baerium  Coste  (Nr.  40.)  eandem  quaestionem  iteravit,  qui,  quadraginta  cunicu- 
lis foccundatis  hunc  in  finem  mactatis,  eorum  quae  invenit  hance  summam  exponit: 

Vesiculae  8.  folliculi  Graafiani  nequaquam  pro  mammalium  ovis  habendi  sunt,  ut 
qui  ovulis  tubariis  multo  majores  sint.  Habent  enim  in  cuniculis  v.  c.  diametrum  ses- 
quilincae,  dum  ovula  tubaria  eorundem  animalium  sextam  tantum  lineae  partem  diame- 
tro explent. 

Superficiem  folliculi  internam  stratum  membranosum  integrum  investit,  unico  excepto 
puncto,  ubi  corpusculum  sphaericum  insidet,  sextani  lineae  partem  diametro  explens.  Hoc 
verum  mammalium  ovulum  sistit,  pellucidum  est,  liisceque  componitur  partibus: 

1.  Membrana  externa , cui  Coste  membranae  vitellinae  indit  nomen,  quia  membranae 
vitellum  ovi  avium  includentis  adinstar  cicatriculae  analogo  contigua  est,  vasisque  carens, 
fetum  ejusque  appendices  includi^,  quin  tamen  ullo  modo  cum  bis  partibus  cohaereat. 

2.  Massa  sphaerica  membranae  vitellinae  inclusa  coloris  e griseo -flavescentis  atque  e 
globulis  granulisque  conflata.  Vitello  avium  manifeste  respondet,  quippe  cui  cicatriculae 
analogon  insideat. 

5.  Alia  membrana  inter  utramque  partem  sila  et  vitellum  penitus  involvente,  cujus  interior 
superficies  toti  vitello,  exterior  vero  membranae  vitellinae  superficiei  internae  contigua  est. 
Hanc  membranam  pro  cicatriculae  analogo  habet,  quae  in  avium  ovis  principio  quidem  dis- 
cum modo  orbicularem  repraesentat,  post  foccundationem  vero  perfectae  vesicae  vitellum  pe- 
nitus involventis  induit  formam. 

Bene  vero  notandum  est,  haec  omnia  ex  ovis  jam  foecundatis  esse  desumpta. 

Hactenus  partes  ovi  mammalium  ovario  inclusi  cum  illis  congruunt  partibus,  quae  ovum 
avium  constituunt,  dum  in  ovario  jacet.  Restabat  adhuc  Ccl.  Purkinii  vesicnlain^  cicatri- 
culae avium  inhaerentem  in  mammalibus  quoque  demonstrare.  Cujus  de  exsistentia  post 
mulla  experimenta  frustranca  jam  desperare  coepit  Coste,  quum  fortuito  ovaria  cuniculi 
femellae  non  foccundatac  perlustrans,  primum  vitelli  superficiei  aeque  ac  hlastodcrmati  in- 
sidentem deprehenderit  vesiculam  minusculam  tantae  tenuitatis  ac  pelluciditatis,  ut  bullulae 
saponariac  consimilis  apparuerit.  Quam  vesiculam  Cei.  Purkinii  vesiculae  germinativae 
avium  prorsus  analogam  habet,  ejusque  in  ovulis  ipsis  tubariis  exsistentiam  affirmat. 

B a er  i i C ostiique  circa  hanc  rem  observata  diligenter  inter  se  collata,  tam  multa  sane 
eougrucnlia  nobis  offerunt,  ut  Coste  facile  in  plagiarii  suspicionem  cadere  possit,  nihilomi- 
nus tamen  in  co  potissimum  inter  se  discrepant,  quod  Bacr  ovulum  ipsum  vesiculae  proli- 
ferac  analogum  aestimat,  dum  CoStc  utrumque  horum  organorum  tamquam  discretum  et  per 
se  exsistens  describit.  Praeterea  Bacr  membranam  ovuli  exteruam  pr o corticali  habet,  vitel- 
lique membranam  mammalium  ovulo  prorsus  denegat,  (Nr.  58.  p.  177.)  cum  Coste  eandem 
membranam  vitellinam  esse  pro  certo  habeat. 

Nuperrime  C ostii  acerbus  exstitit  accusator,  Dr.  Robertus  Froriep,  Professor  Bc- 
rolincnsis  (Nr.  41.).  Longe  absumus,  ut  rei  defensionem  in  nos  suscipiamus,  cum  vero  qui 
accusatoris  personam  capit,  quae  agitur,  rem  non  satis  perspectam  habere  videatur,  quae 
contra  cum  monenda  sunt,  breviter  exponemus. 


4 


26 


Usurpationis  crimine  C o s t i u m accusat,  quod  Baerii  libelli  nulla  facta  mentione,  se 
primum  demonstrasse  contendat,  corpusculum  illud  sphaericum  a Cei.  Purkinje  in  vesicula 
Graafiana  (?!)  detectum,  verum  mammalium  esse  ovum.  Quis  autem  nesciat  Cei.  Pur- 
kinje illud  corpusculum  non  in  vesicula  Graafiana  mammalium  sed  in  ovo  avium  detexisse? 

Enumerat  deinde  partes  singulas  ovulum  mammale  constituentes,  quales  uterque  naturae 
investigator  eas  descripsit,  quas  parum  modo  inter  se  discrepare  ostendit,  ,,ea  tamen,  in- 
,,quit,  intercedit  diflercntia , quod  secundum  B acrium  cicatricula  mammalium  sub  maculae 
,, pellucidae  forma  appareat,  dum  e Costi  i opinione  bullae  referat  formam.44  Qua  in  re  du- 
pliciter errat  censor 5 primo  quod  in  commentario  a Baer  ipse,  ut  supra  demonstratum  est, 
hanc  Costii  opinionem  pronuntiaverit,  deinde,  quod,  si  in  eo  ipso  inter  se  discrepassent, 
haec  non  esset  unica  differentia,  majoris  enim  momenti  procul  dubio  illa  est,  quam  supra 
denotavimus. 

Noli  igitur  mirari,  quod  Costio,  natione  Francogallo,  Baerii  Germani  scripta 
ignota  manserint,  cum  Froriepio  ipsi  Germano  Bacriique  patrono,  non  plane 
fuerint  nota. 

§.28. 

Bci  auctoritate  et  gravitate  commotus,  jam  antequam  Costii  experimenta  innotuerint, 
Cei.  Purkinje  permultas  inquisitiones  instituit,  ut  vesiculam  proliferam  in  mammalium 
ovulo  contentam  detegeret.  Inter  plurcs  frustraneas  inquisitiones  vestigia  quidem  vesiculae 
proliferae  occurrebant 5 non  tamen  ita  constanti  et  certo  modo,  ut  solidum  inde  judicium 
quoddam  fieri  potuerit.  Costii  vero  observationibus  inducti,  quum  hasce  inquisitiones  rei- 
teraremus, vesiculam  proliferam  ovulo  contentam  primum  conspeximus  in  fele,  tanquam  ani- 
mali, cujus  vesicula  prolifera,  cautelis  infra  nominandis  observatis,  tam  facile  cerni  potest, 
ut  cuique  veritatis  probandae  cupido  hoc  adeat  animal,  suadeamus.  Eadem  fere  ratione  fa- 
cile cernitur  in  cane,  cuniculo,  talpa  et  sciuro,  ut  in  omni  inquisito  ovulo  demonstrare  eam 
contigerit.  Difficile  vero  exhibetur  in  ruminantibus  et  sue,  ob  summam  cum  pcllucidita- 
tem,  tum  tenuitatem.  Tamen  tam  certo  et  in  his  est  visa,  ut  mensiones  microinetricac  de- 
sumi potuissent.  III.  Purkinje  observata  confirmavit  auditoribusque  demonstravit.  — 

§.  29. 

Priusquam  ad  descriptionem  vesiculae  projiferac  ipsam  accingamur,  de  ratione  eam  de- 
monstrandi loquamur  ncccssc  est.  Ovulum  cum  sit  corpus  nequaquam  pellucidum,  ut  inte- 
riora ejus  melius  dilueidiusque  perspiciantur , comprimi  debet  compressorio  microlomico. 
Eadem  ratione  et  Ccl.  Purkinje  vesiculam  proliferam  avium  demonstrare  solet.  Quodsi 
ovulum  leviter  comprimitur,  ut  neque  dilaceretur,  neque  nimium  extendatur,  vesicula  pro- 
lifera luculentissime  patet  in  ovulo  contenta.  Quo  vero  distinctius  dilueidiusque  cernatur  et 
a minus  in  microscopieis  exercitato,  duo  suadenda  sunt  adjumenta:  1.  ut  digitis  manus 

umbra  aliqua  objecto  afferatur,  2.  ut  vitrum  aplanativum  adhibeatur.  Ilisce  sub  cautelis 
rudis  etiam  tiro  vesiculam  proliferam  in  ovulo  contentam  e fele,  cane,  sciuro,  talpa,  cuni- 

culo  al.  videre  et  demonstrare  valebit.  Cautissima  pressio  adhibeatur  in  ruminantibus  et 
vespertilione,  ne  tenuissima  ovuli  pars  rumpatur  et  dilaceretur. 

§.  50. 

Vesicula  prolifera  mammalium  rotunda  est  vel  subrotunda  vel  oblonga,  circuitibus  satis 
distinctis  et  circumscriptis.  Constat  membrana  cingente  fluidoque  illi  incluso.  Membrana 
pellucida  est,  decolor,  nullis  aliis  praedita  partibus,  aequalis  et  laevis,  nullo  ad  conjunctio- 
nem cum  parte  aliqua  vicina  processu  munita.  Contentum  fluidum  est  limpidum  omni  ca- 
rens colore,  paene  mere  aquosum,  nullo  granulo,  ne  minimo  quidem,  vel  alio  corpusculo 
quodam  gaudens.  Merum  est  fluidum  mera  inclusum  membrana.  Licet  vero  in  universum 
vesicula  mammalium  prolifera  tenerrimum  sese  praebeat  corpusculum,  membrana  tamen  eam 
cingens  nequaquam  tam  tenuis  atque  subtilis  est,  ut,  disrupta  externa  ovuli  membrana, 
vesicula  prolifera  integra  uon  prodeat,  quod  in  cuniculo  observare  nobis  contigit.  Exeun- 
tem vesiculam  delineavimus  fig.  XX. 

§.  3i. 

Convenit  itaque  vesicula  prolifera  ovulo  mammalium  contenta,  cum  structura,  tum  forma 
eadem  cum  avium  vesicula.  Haud  minus  vero  et  situs  utriusque,  nisi  plane  congruus , tamen 
similis  aliqua  ratione  vocari  debet.  Semper  invenitur  in  superficie  contentorum  ovuli,  inte- 
riori paginae  membranae  ovuli  proxima  eique  adhaerens,  quamquam  nullo  modo  organice 
cum  ea  concreta.  Immersa  qnasi  est  in  ovuli  contento,  a quo  ex  parte  certe  cingatur,  quam- 
vis apex  ejusque  contigua  globi  sectio  major  minorve  libera  maneat.  Inde  efficitur,  ut,  levi, 
tantum  in  ovillum  adbibito  pressu,  libera  quoque  vesiculae  pars  singulis  vitelli  granulis  con- 
spersa appareat  (Fig.  III.)}  quae  vero  granula,  aucto  pressu,  mox  recedunt.  Zona  peculia- 
ris vesiculam  circumdans  neque  granulosa,  neque  pellucida  unquam  exsistit.  Tamen  haud 
raro  occurrit,  ut  inter  membranam,  quae  vesiculam  cingit  proliferam,  et  ovuli  ipsius  sub- 
stantiam granulosam  spatium  quoddam  sat  luculenter  conspiciatur,  fluido  pellucido  repletum. 
Ceterum  vesiculam  proliferam  cum  substantiis  contiguis  laxius  tantum  connexam  esse,,  eo  con- 
cludi potest,  quod,  rupta  externa  ovuli  membrana,  facillime  exeat. 

§.  32. 

Magnitudo  vesiculae  proliferac  num  semper  eadem  maneat,  necne,  discernere  nondum 
valemus.  Id  tamen  constat,  in  minoribus  ovulis  non  minus  cain  reperiri,  quam  in  majori- 
bus. Minima  ovula  disquisila  eandem  vesiculam  demonstx-ant,  quam  maxima:  in  utidsquc 
nulla  peculiaris  structura,  neque  membranae  neque  fluidi  contenti  cerni  potest.  Denique 
tironem  hoc  tantum  monemus,  ne  globulos  majores  massae  granulosae  ovulo  contentae  pro 
vesicula  habeat  prolifera.  Qui  vesiculam  proliferam  veram  jam  novit,  talem  in  errorem  vix 
incidere  poterit,  quum  magnitudine  multum  ea  antecedat  globulos , quamvis  maximos,  con- 
tenti granulosi. 

Quaedam  adhuc  de  vesicula  prolifera  monenda  ad  explicationes  iconum  aptiori  loco  ex- 
ponentur. 

Cap.  VI. 

MENSIONES  MICROMETRICAE,  SCOPUM  NOSTRUM  ADTINGENTES. 

(Subjectae  sunt  lineae  Parisicnses.) 

_ „ §.  55. 

1.  Vespertilio  murinus. 

Diameter  folliculi  et  ovuli  in  eo  contenti. 

i\o.  I.  — — _ 0,015180.  — 0,007084. 

No*  2'  . — — — 0,013662.  — 0,003542. 

jNo.  3.  Diameter  vesiculae  proliferac  in  ovulo  Nr-  2.  contentae. 

0,001821. 

II.  Canis  familiaris. 

Diameter  folliculi  et  ovuli  in  eo  contenti. 

No.  4.  — — _ 0,053939.  — 0,004048. 

INo.  5.  Diameter  zonae  pellucidae  ovuli  No.  -4  contiguae. 

0,008096. 

— — 0,006072.  — 0,003238. 

— — 0,007084.  — 0,003440. 


No.  6.  — 

No.  7.  — 

III.  Felis  catus. 


No.  8.  — 

No.  9.  — 


Diameter  ovuli. 

— — 0,004857. 

— — 0,004350. 

No.  10.  Diameter  zonae  exterioris  granulosae  in  contiguitalc  ovuli  No.  8. 

0,003946. 

No.  11.  Diameter  globulorum  liujus  zonae  — 0,000202. 

ad  0,000076. 

No.  12.  Diameter  vesiculae  proliferac  ovuli  No.  8. 

0,001518. 

^o.  13.  Diameter  vesiculae  proliferae  ovuli  No.  9. 

0,001416. 

IV.  Sciurus  vulgaris. 


Diameter  folliculi  et  ovuli. 

— — 0,024288.  — 0,003340. 

— - 0,025300.  — 0,003542. 

— — 0,004048.  — 0,002024. 

— — 0,007590.  — 0,002530. 

No.  18.  Diameter  membranae  ovuli  sub  No.  14  nominati. 

0,000455. 


No.  14.  — 

No.  15.  — 

No.  16.  — 

No.  17.  - 


No.  19.  Diameter  vesiculae 
V.  Talpa  europaea. 

No.  20.  — — 

No.  21.  — — 

No.  22.  — — 

No.  23.  — — 

No.  24.  — — 

No.  25.  — — 

No.  26.  — — 

No.  27.  — — 

No.  28.  — — 

No.  29.  — — 

No.  30.  — — 

No.  31.  — — 

VI.  Cuniculus. 

No.  32.  — — 

No.  33.  — — 

No.  34.  — — 

No.  35.  — — 

No.  36.  — - 

No.  37.  — — 

No.  38.  — — 

No.  39.  — — 

No.  40.  — - 

No.  41.  - — 


proliferac  ejusdem  ovuli. 

0,001113. 

Diameter  folliculi  et  ovuli. 

0,004655.  — 0,002954. 
0,006072.  — 0,003238. 
0,006173.  — 0,003340. 
0,006476.  — 0,003643. 
0,007084.  — 0,003440. 
0,009614.  — 0,003542. 
0,011336.  — 0,003845. 
0,020240.  — 0,003946. 
0,012144.  — 0,005060. 
0,021859.  — 0,005060. 

Diameter  ovuli  et  vesiculae  proliferae. 
0,004655.  — 0,001012. 
0,005060.  — 0,001568. 

• l ‘ 

Diameter  folliculi  et  ovuli. 

— 0,007286.  — 0,001820- 

— 0,007084.  — 0,001922. 

— 0,006578.  — 0,001720. 

— 0,005869.  — 0,001619. 

— 0,005667.  — 0,001467. 

— 0,005566.  — 0,001315. 

— 0,005464.  — 0,001214. 

— 0,005363.  — 0,001163. 

— 0,004655.  — 0,001260. 

— 0,004048.  — 0,00113. 

Ratio  inter  ovula  et  folliculos. 

1 : 4. 


In  No.  32. 


— 50  — 


No.  39. 

— — 

— 1 : 4,8. 

No.  40- 

— — 

' — 1 : 3,8. 

No.  41. 

— — 

— 1 : 3,6. 

Ratio  folliculorum  inter  se. 

No.  32  ad  33. 

sicut 

1 ad  0,97. 

No.  33  — 34. 

— 

1 — 0,90. 

No.  34  — 35. 

— 

1 — 0,80. 

No.  35  — 36. 

— 

1 — 0,77. 

No.  36  — 37. 

— 

1 - 0,76. 

No.  37  — 38. 

— 

1 — 0,75. 

No.  38  — 39. 

— 

1 

O 

CO 

No.  39  — 40. 

— 

1 — 0,63. 

55 

o 

0 

1 

►£> 

— 

1 — 0,55. 

No.  32  ad  33. 

Ratio  ovuiorum  inter  se. 
sicuti  1 ad  1,05. 

No.  33  — 34. 

— 

1 — 0,94. 

No.  34  — 35. 

— 

1 — 0,88. 

No.  35  — 36. 

— 

1 — 0,77. 

No.  36  — 37. 

— 

1 — 0,72. 

No.  37  — 38. 

— 

1 — 0,66. 

No.  38  — 39. 

— 

1 - 0,63. 

No.  39  — 40. 

— 

1 — 0,69. 

No.  40  — 41. 

— 

1 — 0,61. 

VII.  Sus  scropha. 

Diameter  ovuli  et  vesiculae  proliferae. 

No.  42. 

~ 

0,005060  — 0,003340. 

VIII.  Vacca. 

No.  43. 

— 

0,004857  — 0,002125. 

•* 

IX.  Ovis. 

No.  44. 

, - — 

0,006274  — 0,003945. 

§•  34- 

Ex  hisce  in  animalium  recentium  ovariis  institutis  mensionibus,  quod  ad  partium  magni- 
tudinem attinet,  liacc  elucent: 

I.  Magnitudo  vesiculae  proliferae  certos  quosdam  limites  tum  in  omn.  mammabo,,,  scr,c, 
tum  in  singulis  animalibus  tenet.  Secundum  experimenta  nobis  cognita  summa  diametros  et 


minima  vesiculae  prolifcrae  inter  0,0010  lin.  Paris,  et  0,0020  lin.  Paris,  vacillat»  Modica 
certe  differentia,  constanti  satis  magnitudine. 

II.  In  singulis  individuis,  quamvis  variorum  variae  magnitudinis  ovulorum  vesiculae 

magnitudine  differant,  limites  tamen  minoris  sunt  ambitus.  Quam  ob  causam  eae  tantum 
mensiones  singulariter  sunt  notatae,  quae  magnitudine  jam  majori  a se  recedunt  e.  g.  Nr. 30 
et  31.  c talpa  curopaea.  , 

III.  Alia  oritur  quaestio,  num  vesicula  prolifera,  progrediente  ovuli  evolutione,  cres- 
cat vel  decrescat,  quam  solvere  adhuc  usque  non  audemus.  Id  tantum  constat,  differentias, 
si  quae  reperiantur,  primo  forsan  tempore  excepto,  tanti  momenti  non  esse,  quanti  opinari 
quisquam  possit. 

IV.  Ut  vesicula  prolifera,  ita  ovulum  quoque  certa  quadam  gaudet  magnitudine,  cujus 
limites  in  omni  mammalium  serie  quidem  majores  sint,  uti  ex  permultis  allatis  mensionibus 
satis  elucet,  (cf.  Nr.  1 — 4.  6 — 9.  14 — 44.)  Quam  magna  vero  jam  hic  intercadat  differen- 
tia ex  iis  videri  potest  mensionibus,  quarum  plura  ex  uno  eodemque  animali  sunt  instituta. 
Termini  bi  sunt:  in  vespertilione  0,003  ad  0,007  lin.  Paris.,  in  cane  0,003  ad  0,004  lin. 
Paris.,  in  fele  0,0045  ad  0,0048  lin.  Paris.,  in  sciuro  0,002  ad  0,003  lin.  Paris.,  in  talpa 
0,0029  ad  0,0050  lin.  Paris.,  in  cuniculo  0,0011  ad  0,0018  lin.  Paris,  e.  s.  p.  Monendum 
vero  est,  lios  terminos  neutiquam  adulta  solummodo  et  ab  omni  parte  exculta  attingere  ovula, 
sed  in  iis  minus  exculta  quoque  contineri.  Major  cujuscunque  summa  in  universum  ei 
stadio  adseribenda  est,  quo  ovulum,  foecundatione  facta,  ad  exitum  praeparatur. 

V.  Folliculorum  magnitudo  maximis  subjecta  est  differentiis  cum  pro  varia  animalium  ge- 

nere, tum  pro  singulis  in  eodem  ovario  obviis  folliculis.  Haec  varietas  , quamvis  in  omni  inve- 
niatur animali,  maxiine  tamen  insignis  deprehenditur,  inter  domesticas  bestias , insue,  cujus 
folliculi  alii  sunt  diametro  0,002  lin.  Paris.,  alii  diametro  fere  pollicem  aequant.  Maximi 
igitur  folliculi  et  minimi  in  eodem  ovario  contenti  magnitudines  inter  se  referuntur  sicuti 
20,000  ad  1.  Neque  vero,  ut  postea  videbimus,  necessarium  plane  est,  ut  folliculus  ad 
talem  magnitudinem  accrescat,  antequam,  foecundatione  facta,  ex  ovario  egrediatur.  Tamen 
dimidium  magnitudinis  fere  ad  hoc  stadium  acquirat  necessc  est.  Atque  ingenue  fatemur, 
quamvis  plurium  folliculorum  mensiones  sint  allatae,  tamen  eorum  tantum  diametrum  nota- 
tam esse,  quos  ope  micrometri  adhuc  metiri  valemus.  Majorum  enim  magnitudo  tam  con- 
stans non  est,  neque  etiam  eam  ob  causam  folliculorum  in  universum  magnitudinem  nota- 
vimus, ut  eorum  absolutam  nanciscamur  mensionem,  quam  relativam  potius  ad  ovulum. 
Est  enim  x 

VI.  relatio  magnitudinis  folliculorum  et  ovulorum  inter  se  maxime  varia.  E mensio- 
nibus hunc  in  scopum  accuratissime  institutis  liaeccc  sequuntur: 

a.  Regula  omnibus  mammalibus  communis  ea  est,  ovula  in  folliculis  contenta,  fol- 
liculorum habito  respectu,  in  minoribus  majora  esse,  quam  in  majoribus  folliculis.  Con- 
firmatur observationibus  in  Cane  Nr.  4 — 7.,  Sciuro  vulgari  Nr.  14  — 17.,  Talpa  curo- 

paca  Nr.  20  — 29  ct  Cuniculo  Nr.  52  — 41.  Unicum  tantum  vespertilionis  exemplum 
repugnare  videtur,  sed  nimis  exiguae  sunt  hae  observationes,  quae  regulam  generalem 
alias  constitutam  refellant. 

b.  Quo  autem  melius  perspiciatur  varia  inter  folliculum  et  ovulum  ratio  pro  varia 
utriusque  aetate  ct  magnitudine  absoluta,  hujus  rationis  numeri  in  cuniculo  singulariter 
sunt  exhibiti,  ex  quibus  elucet,  crescere  eam  certo  modo  usque  dum  folliculus  diametrum 

0. 0055. lin.  Paris,  sit  assequutus,  inde  vero  continuo  decrescere,  usque  dum  folliculi  dia- 
meter sit  0,0058  lin.  Paris.,  tum  vero  fluctuare  decrescendo  nunc,  nunc  crescendo.  Mo- 
nendum vero  est,  in  omnibus  hisce  mensionibus  minores  fuisse  adhibitos  folliculos,  quum 
iu  majoribus  rationis  inter  folliculum  ct  ovulum  magnitudo  tanta  sit,  quae  nudo  jam  oculo 
primoque  obtutu  perspiciatur,  neque  ideo  operae  pretium  sit,  ca  mensionibus  demon- 
strare, quae  per  se  ipsa  luce  clariora  evadant.  Huc  accedit,  quod  majores  folliculi  neque 
accuratam  sinant  mensionem,  neque  ulli  unquam  tam  certa  constantique  inveniantur  magni- 
tudine, dum  in5i»imae  tantum  in  ovulis  ipsis  aberrationes  sint  videndae. 

VII.  P raeterca  duplex  esi  proposita  series  rationis,  cum  folliculorum  inter  se,  tum 
ovulorum  inter  se  comparatorum.  Magnitudinem  nunc  folliculorum,  nunc  ovuloruin  augeri, 
dum  folliculus  diametrum  0,0054  lin.  Paris. , ovulum  vero  diametrum  0,0012  lin.  Paris, 
nanciscatur,  primum  elucet.  Tunc  vero  utrumque  organon  aequali  fere  ratione  crescit,  ad 
id  usque  tempus,  quo  folliculi  diameter  sit  0,0065  lin.  Paris.,  diameter  ovuli  0,0017  lin. 
Paris.  Tandem,  statu  magis  exculto,  folliculus,  quo  major  evolutiorque  evadat,  eo  magis 
ovulum  crescendo  superat, 

§.  5S. 

Haec  omnia  c cuniculo  imprimis  desumpta  aliisque  ex  mammalibus  confirmata  leges 
constituunt  huscc: 

1.  Vesicula  prolifera  tantas  non  subire  videtur  magnitudinis  mutationes,  quam  ovulum  ct 
folliculus,  primis  forsan  temporibus  exceptis. 

2.  Ovulum  limitibus  quibusdam  per  se  satis  largis,  ratione  vero  folliculi  exiguis,  tene- 
tur, in  quibus  perseverat,  dum  ad  egressum  c folliculo  destinatum  sit  aptum. 

5.  Folliculus  semper  semperque  ambitum  suum  auget,  varia  quidem  iu  variis  animalibus 
ratione,  semper  tamen  ita,  ut  primo  jam  obtutu  cernatur. 

4.  Ovulum  ratione  folliculi  habita  eo  majus  est,  quo  minor  folliculus,  quo  continetur. 

5.  Ratio  qua  augetur  folliculus  ct  ovulum  primum  varians,  tunc  fere  aequalis,  tandem- 
que  maxime  inaequalis  reperitur. 

§.  5C. 

Antequam  vero  rem  relinquamus , monendum  adbuc  est,  omnes,  quas  instituimus,  men- 
siones absoluta  ratione  aliquanto  majores  esse,  quum  res,  compressorio  microtomico  pressae, 
latiores  evadant.  Inter  se  ipsas  autem  collatac  hae  mensiones  nullas  mutationes  exhibere 
possunt,  qiirnrn,  pressionis  gradu  eodem  adhibito,  dilatatio  quoque  eadem  serie  progressa  sil. 


Cap.  VII. 

DE  OVULORUM  E FOLLICULIS  EXITU,  DEQUE  CORPORUM 
S.  D.  LUTEORUM  FORMATIONE  ET  GENESI. 

§•  37. 

Mammalium  ovaria  praeter  follieulos  Graafianos  nonnunquam  et  alia  continent  corpus- 
cula glandulosa,  plus  ininusvc  prominula,  a Malpigliio  lutea  nominata,  ob  colorem,  quo 
in  vaccis  praecipue  gaudent,  in  quibus  assiduus  ille  naturae  perscrutator  primum  ea  obser- 
vavit. Veteres  anatomici,  etiamsi  talia  corpora  in  ovariis  deprehenderint,  minus  tamen  ani- 
mum ad  ea  attenderunt.  Quum  enim  ovaria  pro  feminarum  testibus  haberent,  mutationes 
post  coitum  conceptionemque  iu  iis  non  examinaverunt,  attenti  magis  ad  uterum  ipsum,  in 
quo  semen  ex  mulierum  testiculis  delatum  cum  masculino  semine  misceri  atque  exinde  fetum 
nasci,  plcrique  veteres  scriptores  sunt  arbitrati. 

§•  38. 

Majori  vero  ad  genitalia  rite  cognoscenda  adbibita  cura,  eorumque,  quam  in  genera- 
tionis negotium  exercent,  vi  accuratius  perspecta,  atque  imprimis,  factis  in  animalibus  ante 
Ct  paulo  post  coitum  observationibus  : multa  in  ovariis  detecta  sunt  veteribus  prorsus  ignota. 
Prima  corporis  lutei  mentio  fit  apud  Volchcruin  Coiter  (Nr.  6.  p.  124.),  qui  de  ruminan- 
tium uteris  loquens  ,, Testes,  inquit,  in  foemellis  ex  multis  glandulis  vesiculiscjue  invicem 
„ confusis  atfjue  annexis  conflantur. (C  Quamquam  lutei  denominatio  in  substantiam  accom- 
modata folliculis  nonnunquam  contentam,  jam  apud  Fallo  pium  obvia  est  loco  supra  (p.  8.) 
allegato.  Accuratius  ea  descripserunt  Nicol.  Steno  (Nr.  45.)  et  Regnerus  de  Graaf, 
quorum  posterior  horum  corporum  inventor  omni  jure  dici  meretur,  ut  qui  primus  ad  eorum 
ortum  attentus , ad  usum  quendam  ea  reducere  conatus  sit.  Quae  hac  de  re  memoriae  pro- 
didit, haccce  sunt  (Nr.  12.  Cap.  XII.  p.  158.)  : 

,,Quac  vero  secundum  naturam  aliquando  tantum  in  mulierum  testibus  inveniuntur, 
,,sunt  globuli,  qui  glandularum  conglomeratarum  adinstar  ex  multis  particulis  a centro  ad 
,, circumferentiam  recto  quasi  ductu  tendentibus  conflantur,  et  propria  membrana  obvelantur. 
„Ilos  globulos  non  omni  tempore  in  femellarum  testiculis  exsistere  dicimus  5 quia  post  coi- 
,,tum  tantum  in  illis  deteguntur,  unus  vel  plurcs,  prout  animal  ex  illo  congressu  unum  aut 
,,plures  fetus  in  lucem  edet.  Neque  illi  adhuc  in  omnibus  aut  ejusdem  generis  animalibus 
,,scmpcr  eodem  modo  sesc  habent:  in  vaccis  enim  flavum,  in  ovibus  rubrum,  in  aliis  cine- 
,,ritium  colorem  sortiuntur:  praeterea  aliquot  post  coitum  diebus  tenuiori  substantia  praediti 
,,sunt,  ct  in  sui  medio  limpidum  liquorem  membrana  inclusum  continent,  quo  una  cum 
,, membrana  foras  propulso,  exigua  solum  in  iis  capacitas  superest,  quae  sensim  ita  aboletur, 

,,ut  postremis  gestationis  mensibus  ex  solida  tantum  substantia  conflari  videantur,  enixo  jam 
,,fctu,  globuli  illi  rursus  imminuuntur,  ac  tandem  evanescunt.44 

Et  postea  in  tractatu  de  cuniculorum  generatione  (Nr.  12.  Cap.  XVI.  p.  219.)  quum  in 
ovariis  cuniculi,  vigesimo  nono  post  coitum  die  dissecti,  undecim  offendisset  exiguos  folli- 
culos albicantes  et  adhuc  alios  longe  miuores  a testium  substantia  parum  aut  nihil  discre- 
paules,  „videnlur,  inquit,  ovorum  folliculi  in  testibus  non  in  totum  evanescere,  sed  aliquod 
,,iu  illis  punctum  relinquere,  unde  procul  dubio  oontingit,  quod  cuniculi,  quo  saepius  plu- 
,,resvc  fetus  ediderint  eo  etiam  testiculos  majores  ac  albicantiorcs  habeant,  sic  ut  ex  sola 
,, testium  inspectione,  an  saepius  pepererint  ct  plurcs  fetus  habuerint,  conjicere  valeamus.44 

Atque  de  eorum  usu  talia  profert  (Nr.  12.  Cap.  XIV.  p.  188.):  ,, Judicamus  itaque  ova 
,,illa  c testibus  prodire  partinx  virtute  testium,  partiin  etiam  ovi  ipsius  peculiari  dispositione. 
„Virtute  testium,  quatenus  inter  eorum  membranas  ovum  obvelantes  materia  quasi  glandu- 
,,losa  excrescit:  brevi  namque  post  coitum  ovorum  tunicas  (quae  antea  diaphanae  erant) 

„ opacas  devenire  conspicimus,  multisque  sanguineis  vasis  adornari;  et  postero  die  post  opa- 
„citatcm  illam  conspectam  inter  dictas  ejus  tunicas  glandulosam  quandam  materiam  totum 
,,ovum  involventem , globulique  figuram  repraesentantem  intueberis , quae  sensim  accrescens 
,,ovum  undecunque  comprimendo,  illud  tandem  per  foramen  in  ejus  medio  conspicuum  ex- 
,,pellit,  quod  in  cuniculis  tertio  post  coitum  die,  in  ovibus,  vaccis,  aliisque  majoribus  ani- 
,,malibus , quae  diutius  uterum  gerunt,  tardius  evenit;  unde  nobis  veritatis  scopum  minus 
,, attigisse  videntur  ii,  qui  humanos  fetus  trium,  quatuor  aut  octo  dierum  se  invenisse  glo» 
,,riantur.44  Et  paulo  inferius:  ,, Foramen  per  quod  ovum  expelli  diximus,  ante  glandulosam 
„globuloruin  substantiam  frustra  quaesiveris;  quandoquidem  immediate  ante  ct  post  ovi  cx« 
,, pulsionem  tantum  appareat,  cum  aliquali  prominentia,  qnam  prae  similitudine  non  inepte 
,, papillam  nominaveris,  cujus  foramen  pro  animalis  magnitudine  variat,  stylum  in  vaccis, 
,,iu  cuniculis  vero  tantummodo  sctam  admittit.44 

§.  39. 

Optime  quoque  de  corporis  lutei  cognitione  meritus  est,  Marcellus  Malpighius 
(Epist.  ad  Jacob.  Spon.  de  uterorum  forma  in  Nr.  16.  Tom.  I.  Append.  p.  50.) , cui  non 
solum  nomen,  ut  jam  monuimus,  sed  structurae  descriptionem  accuratissimam  debemus,  licet 
indefessus  ille  naturae  scrutator  ipse  fateatur,  se  observationes  circa  hanc  rem  nonnisi  ex 
fortuitis  ovarii  in  vaccis  lustrationibus  collegisse , cum  non  licuisset  uti  in  incubatis  ovis,  suc- 
cessivam observationum  seriem  e.v  mactatis  stato  tempore  quamplurimis  quadrupedibus  colli- 
gere. Cujus  omnia  huc  spectantia  ad  verbum  describere,  eo  minus  dubitamus,  cum,  Graa- 
fio  excepto,  nemo  veterum  anatomicorum  uberius  ct  dilucidius  hanc  materiam  tractaverit, 
ac  ille.  Quamobi’cm  mirandum  sane  est,  scriptores,  qui  post  Malpigliium  de  corpore 
luteo  disseruerunt,  ejus  minorem  habuisse  rationem,  quam  Graafii  ipsius. 

,, Illud,  inquit  (1.  c.  p.  51.  52.),  itaque  cci^tum  videtur  in  tenellis  et  adultis  quadrupe» 
„dibus,  ct  praecipue  vaccis,  ovai*ia  complures  continere  inaequalis  magnitudinis  vesiculas 


„colliqnaincnto  turgidas,  qnod  igne  in  albuminis  ovi  naturam  concrescit.  Non  semel  vidi 
,,ab  ovario  pendentem  vesicam,  quae  magnitudine  gallinaceum  ovum  superabat  et  albumine 
,,concrescibili  referta  erat.  Vesiculae  hae  tunica  satis  densa  muniuntur,  cujus  interiorem 
„superficiein  (ut  non  semel  observavi)  sanguinea  vasa  miris  plexibus  irrigant.  Tractu  tem- 
poris luteum,  solidumqne  corpus  emergit,  in  tantam  excrescens  molem,  ut  totam  quasi 
„ ovarii  partem  papilla  quadam  protuberat}  magnitudine,  completo  augmento,  cerasi  fructum 
„aequat.  Exterior  superficies  aspera  est,  nonnullis  exiguis  tumoribus  inaequalibus  excitata, 
„fibris  carneis  ambitur,  quae  ut  in  glandulis  observatur,  interius  sese  insinuant.  Vasa  quo- 
dque sanguinea  et  nervi  excurrunt.  Membrana  involvitur,  praecipue  in  papillari  appendice, 
„quam  communis  ovarii  tunica  ulterius  investit.  Componitur  exaratum  corpus  frustulis  et 
,, quasi  lobulis,  ut  in  aliis  visceribus  admirati  sumus:  hi  autem  angulosi  sunt,  et  variam 
„sortiuntur  inclinationem;  videntur  enim  appendi  sanguineis  vasculis,  et  producto  quasi 
^umbilico.  Lobulorum  compages  obscura  est,  et  varicosis  propaginibus  lutei  coloris  confla- 
ntur, quibus  videntur  subrotunda  corpora  et  appendices  aurei  coloris,  et  quasi  adipis  minima 
„frustula  necti  et  continuari.  Interior  configuratio  exarati  lutei  corporis  non  eadem  omnino 
„quocunquc  tempore  reperitur,  sed  varia  occurrit.  Interdum  enim,  ut  a simpliciore  exor- 
diar, conglobatum  implicitumquc  observatur  corpus  varicosis  productionibus  lutei,  quando* 
,,que  subcincrci  coloris  contextum , quod  vix  granum  milii , vel  saltem  viciae  excedit.  Fre- 
quentius tum  circa  vesiculas  colliquamcnto , seu  albumine  ovi  turgidas,  adhucquc  minimas 
„cxterius  involucrum  lutea  substantia  compactum,  et  quasi  capreolis  excitatum,  obducitur. 
,,Non  raro  luteum  hoc  corpus  magnitudinem  ciceris  paene  adeptum,  pirum  figura  aemulatur, 
„et  interius  a centro  versus  collum,  sensim  angustatum  sinum  habet  colliquamcnto  turgidum. 
,, Saepe  acquisita  magnitudine  fructus  cerasorum,  exteriori  papilla  ab  ovario  erumpens,  vesi- 
,,cam  colliquamcnto  refertam,  mulci  (nuclei!)  instar  cerasorum,  in  centro  continet,  quae 
,, interdum  rotunda  est,  et  non  raro  pluribus  styliformibus  appendicibus  donatur,  frequentius 
,, tamen  una  tantum  gaudet  appendica.  In  completo  quoque  luteo , hoc  corpore  interdum  nil 
,,fcre  occurrit  contenti  colliquamenti,  sed  frequentissime  ab  interiori  tunica  papillam  in- 
,, vestiente,  ubi  fovea  exterius  utplurimum  excitatur,  et  foramen  postremo  excavatur,  cine- 
,,rcum  quoddain  corpus  producitur  membraneum , et  fortasse  fistulosum , quod  versus  cen- 
,,trum  perpcndicularitcr  elongatum,  in  ramos  vasorum  instar  dividitur,  qui  universam  lutei 
,,corporis  compagem  excurrunt,  liisque  appenduntur  loboli  sub  diversis  inclinationibus.  In 
,, aliquibus  adultis  luteis  corporibus  versus  centrum,  et  quandoque  profundius  ovulum  cum 
,, appendice  magnitudinis  grani  milii  observatur,  exarato  cinereo  corpore  contentum.  Saepe 
,, meatus  quidam,  seu  ductus  aperitur  a profundo  usque  ad  papillae  centrum  productus,  in 
,,quo  diaphanus  stagnat  humor,  qui  igne  in  albumen  concrescit,  et  non  raro  ovulum,  vel 
,, gemina  custodiuntur  appendice  donata:  non  valde  dissimilia  quoad  formam  ab  his,  quae 
,,in  muscis  gallarum  observantur.  Postremo  tandem  lutea  haec  corpora  effoeta  deprehendun- 
,,tur.  Sinuoso  ductu  pervia,  qui  a papillae  medio  foras  hiat  ita,  ut  stylum  admittat:  inclusa 

,,vero  cavitas  maguiludini  pisi  aequatur,  et  ambiente  membrana  una  cum  continuato  ductu 
,,  investitur.44 

§•  40. 

Dum  vero  Malpighius  in  describenda  corporis  lutei  structura  parum  modo  a Graa- 
fio  discrepat,  tamen  quae  istius  de  corporis  ortu  atque  usu  profert,  toto  coelo  differunt 
a Graafii  circa  eandem  rem  sententiis.  Pergit  enim  (1.  c.  p.  32.):  ,,Haec  itaque  in  diver- 
,,sis  constitutionibus  deprehensa,  probabiliter  evincere  videntur,  luteum  hoc  corpus  non 
,, solum  pro  custodia  ovuli  ejus  que  ejectione  a natura  excitatum  esse  ; sed  fortasse  ejusdem 
,, generationi  conferre,  liincque  glandulosum  potius,  quam  musculosum  censendum  esse; 
,,ejus  enim  structura  non  est  fibrosa,  nec  carnea,  sed  potius  succenturiatis  renibus  persimi- 
,,lis;  unde  probabiliter  dubitari  potest,  per  glandulosum  hoc  luteum  filtrum  praeparari,  et 
,, separari  materiam,  quae  transmissa  per  ramos  umbilicalis  vasculi,  tandem  in  ovulum,  sen 
,, praeviam  cicatricem  iehore  contentam  immutatur.  Hujus  analogam  productionem  in  planta- 
,,rum  ovis  intuemur,  in  quibus  umbilicale  vas  primo  emergit,  cujus  extremitas  sensim  laxa- 
ntur, et  turget  ex  subingresso  colliquamento , quod  tandem  plantulam  manifestat  Ex  his 
,, quoque  dubitari  potest,  vesiculas,  quae  quocunque  tempore  in  ovariis  copiosae  luxuriant, 
,, inaequalem  sortitas  magnitudinem  et  concrcscibili  colliquamento  plenas,  non  esse  vera  ova, 
,,quac  postremo  foecundentur,  sed  materiam,  ex  qua  fortasse  glandulosum,  lutcumque  cor- 
,,pus  primo  excitatur.  Non  enim  videtur  certum,  post  coitum  tantum,  seminisque  masculini 
,, affusionem , luteam  et  glandulosam  manifestari  substantiam,  et  hanc  foccundati  inclusi  ovuli 
,, signa  praeferre;  nam  frequentissime  in  vitulis  nuper  natis  unam,  vel  alteram  vesiculam 
,, insignem  deprehendi,  cui  lutea  haec  substantia  graminis  instar  adnasccbatur.  In  vaccis 
,, quoque  praegnationis  praecipue  tempore,  et  in  diversa  contenti  fetus  aetate,  lutea  haec  cor- 
,,pora  interdum  ciceris,  modo  cerasorum  fructum  aequantia  in  ovariis  observavi,  et  haec 
„multiplicia , nec  tamen  snperfoetationis  suspicio  aderat.  IIoc  idem  in  muliere  circa  septi- 
,,mum  graviditatis  mensem  observavi,  quin  et  in  uno  eodem  ovario  in  diversis  animalibus, 
,, plura  lutea  haec  corpora  inaequalis  magnitudinis  exstant,  in  quibus  non  succedit  tanta  foc- 
,,tuum  multiplicitas.  Ilis  addam  in  pluribus  ovariis,  concoctis  praecipue,  vasa  ampla  luteo 
,, succo  concreto  turgere.  Dubitari  quoque  potest,  non  unicam  vesiculam  albuminis  absumi, 
,,pro  (feneratione  lutei  unius  corporis,  sed  fortasse  plures  insumi ; nam  ubi  perfectum  extu- 
,,berat  luteum  hoc  corpus,  non  solum  totam  fere  ovarii  concavitatem  occupat,  sed  frequen- 
,,tcr  paucae  albuminis  vesiculae  adstant,  cum  alias  copiosissime  numerentur  His  itaque 
,, pensitatis  non  improbabiliter  colliges  luteam  hanc,  glandulosamque  substantiam  non  imme- 
,,diate  subsequi  seminis  affusionem  factam  in  ovo  intra  ovarium  contento ; sed  longe  ipsum 
„ antecedere , et  subventanea  quoque  dari  ova,  vesiculas  pariter  colliquamento  refertas  non 
,,esse  rigorose  ova  sed  materiam,  ex  qua  glandula  excitatur , cujus  ope  ovum  separatur , fo- 
,,velur  et  stato  tempore  ejicitur.  Erumpit  autem  ovulum,  forasque  truditur,  dum  extuberans 
,, glandulosi  corporis  papilla,  ex  carnearum  fibrarum  contractione  extra  magis  exprimitur,  et 

„lacerata  sensim  tenui  ambiente  membrana,  hiante  umbilicali  vase,  vel  sinu,  conditum  ovu- 
,,lum  foras  exprimitur.  Interdum  etenim  papillam  praeputii  instar  a carneis  fibris  ovarium 
,, ambientibus  revulsam  vidi,  unde  patebat  hiatus  in  concavitatem  glandulosi  corporis:  Ovu- 
,,lum  autem,  ut  in  gallinis  accidit,  contractis  carneis  lacertis,  quibus  reticulare  opus  infun- 
„dibuli,  seu  extremae  tubae  conflatur,  abunde  et  secure  excipitur,  ut  in  tuba  foecundctur. 
,, Extruso  itaque  ovulo  sensim  flacesccndo  contabescit  glandulosum  corpus,  et  de  facili  obli- 
,, teratur,  sicut  angustatis  arteriis  et  venis  glandulae  et  viscera  quoque  fere  abolentur.44 

§.  41. 

Cur  in  enarrandis  liorum  quasi  duumvirorum  de  corpore  luteo  sententiis,  tam  prolixi 
fuerimus , causa  nulla  alia  est , quam  quod  omnes , qui  postea  hanc  tractaverunt  materiam, 
cum  veteres  tum  recentiores  scriptores,  quoad  structuram  certe  corporis  lutei,  vel  uni  vel 
alteri  horum  observatorum  assentiant,  neque  quidquam  aliud  proferant,  quam  quod  ab  bis 
jam  dictum  est.  Neque  Baerium  ipsum  exceperimus,  saepius  laudatum,  qui  (Nr.57.  §.  o. 
p.  20.  21.)  tamquam  novam  corporis  lutei  genesin  prolaturus,  nihil  aliud  illud  esse  dicit, 
nisi  stratum  thecae  internum  magis  evolutum,  idque  observationibus,  alioquiu  veris  et  fidis, 
demonstrat.  Nobis  enim  judicibus , Graafius  ipse  non  aliter  de  bac  re  cogitavit,  uti  e locis 
huc  spectantibus  et  supra  (§.  38.)  allatis,  sat  evidenter  nobis  elucere  videtur  $ illo  tantum 
interposito  discrimine,  quod  Graafius  in  universum  de  membranis  ovum  obvelantibus  (theca 
B a er  ii  c.  §.5.)  facit  sermonem,  singulis  stratis  nequaquam  strenue  distinctis. 

Supcrest,  ut  Kulilemanni  (Nr.  22.  §.76.  p.  4o.  46.)  adhuc  aperiamus  de  corporis 
lutei  genesi  sententiam.  Putat  nimirum  illud  nihil  aliud  esse,  nisi  corpus  ex  carne  super- 
crescente s.  luxuriante  ortum  atque  tantum  pro  circatrice  per  ambages  facta  habendum. 
,, Alium  etiam,  inquit,  circatrisationis  modum  rupto  ovulo  vix  posse  contingere,  facile  con- 
,,stat,  si  consideremus,  parietes  internos  ovuli  ab  initio  quasi  callosos,  inter  se  conglutinari 
,, absque  bis  ambagibus  non  posse,  quum  neque  compressiones  neque  alia  remedia  vulneri 
,, adbibentur,  quibus  caro  luxurians  compescitur.  Progerminant  itaque  in  ovuli  cavitate,  et 
,, apprime  circa  rupturae  marginem,  flocculi  et  ex  bis  non  diu  post,  papillae  rubrae  paulatim 
,, foveolam  replentes,  quae  quoniam,  uti  dictum,  per  auxilia  non  compescuntur,  super  mar- 
,,gincm  excrescunt,  sicut  etiam  in  vulneribus  contingit,  quibus  purificautia  aliaque  ad  cica- 
,,trisationcm  necessaria  remedia  non  adhibita  fuerunt.  Cum  autem  liuic  ulceri  bona  non 
„accidat  suppuratio,  sed  potius  saniosa  materia  fundum  seinper  petens  excernatur,  fit  etiam, 
,,ut  in  medio  aliquamdiu  foveola  diutius  reperiatur,  quae  in  ea  proportione,  qua  dicta  male- 
„ria  minuitur,  carne  sensim  repletur  et  evanescit.44 

Licet  vero  Graafii  et  Malpighii  ipsorum  de  corpore  luteo  opiniones  vario  modo 
inter  se  discrepent,  maximi  tamen  momenti  illud  discrimen  habendum  est,  quod  secundum 
Graafium  corpus  luteum  seinper  congressui  foccundo  ortum  suum  debeat,  dum  e Malpi- 
ghii opinione  illud  corpus,  nulla  coitus  praegressi  habita  ratione,  in  fetu  ipso  exsistere 

qneat.  Nain  reliqui  etiam  corporis  lutei  scriptores , quorum  haud  parvus  est  numerus , hac 
praecipue  ratione  in  duas  discedunt  partes , prout  uni  vel  alteri  laudatarum  opinionum  indui- 
gcant.  Sic  inter  veteres  Casp.  Bar  tholi  n us  (Nr.  15.  p.47.),  C onrad us  P e yer  (Nr.  15. 
Lib.I.  Cap.V.),  Pliil.  Y erlicyenius  (Nr.  17.  Tom.  II.  Tract.  V.  Cap.IV.  p.  3113.),  Alhert. 
ab  Haller  (Nr.23.  Tom.YIIL  P.I.  p.52.),  Chr.  Kulilemann  (Nr.22.  p.41.  42.),  inter 
recentiores.  J.  Haighton  (Nr.  28.  p.  56),  W.  Cruikshank  (Nr.  29.  p.77.),  Prevost 
et  Dumas  (Nr.50.  p.114.),  Graafii  sequuntur  opinionem;  contra  Fantoni  (Nr.  18.  dis- 
sertat.IX.  p.  193.),  Sa  n tori  n i (Nr.  20.  Cap.XI.  §.  13.  p.225.),  Valisneri  (Nr.  19.  Tom.ll. 
Cap.lII.  §.14.  Cap.X.  §.3.),  Morgagni  (Nr.  21.  Advers.  1Y.  Aniinadvcrs.  XXIX.  p.  35.), 
Bertrandi  (Nr.  24.  p.  104.) , Brugnone  (Nr.23.  p.19.),  Home  (Nr.51.  p.  278.  Nr.52. 
p.416.)  cum  Malpighio  faciunt. 

§.  42. 

Ex  iis,  quae  apud  varios  corporis  lutei  scriptores  notata  invenimus,  quaeque  nobismet 
ipsis,  quamvis  non  continua  observationum  serie,  tamen  hic  illic  in  ovario,  praesertim  cu- 
niculorum, diversis  post  conceptionem  temporibus  accurate  inquirentibus  observare  licuit, 
quoad  ortum  illius  corporis  haecce  fere  edocti  sumus : Primum  majori  sanguinis  copia  ova- 

riis affluente,  membranae  thecam  constituentes  incrassantur,  excepta  ea  parte,  quae  superiora 
spectat.  Contentum  folliculi  inde  ex  parte  minuitur  quidem,  residua  tamen  ejus  copia,  an- 
gustata folliculi  cavitate,  sursum  propulsa  superficiem  thecae  non  incrassatam  facile  protru- 
dit, quae  corneae  oculi  adinstar  elevatur  annuloque  obscuriori  cingitur  (Fig.  XXIY.  et  XXV.). 
Incrassatio  pedetentim  eo  usque  augetur,  ut  tandem  libera  folliculi  pars  tamquam  semiglo- 
bulus  promineat,  cujus  cacumen  supcrGeiei  medium  tenens  ovulum  occupat  (Fig.  XXV.). 
Ovuli  continua  pressione  efficitur,  ut  thecae  pars  ei  superjacens  paulatim  tenuior  et  pelluci- 
dior  evadat  indeque , uti  in  avium  ovulo,  stigma  exoriatur.  Denique  et  epithelium  perito- 
neale ita  attenuatur,  ut  tandem  rumpatur  ovuloque  exitum  liberum  pariat.  Cavitas  folliculi 
statim  post  ovulum  egressum  admodum  angustata  invenitur,  uti  sectio  perpendicularis  corpo- 
ris lutei  demonstrat  (Fig.  XXVI.) 

§•  43- 

Elucet  ex  his,  quam  vana  sit  eorum  opinio,  qui  credunt,  folliculi  Graafiani  conten- 
tum integrum  cum  ovulo  in  tubas  transire.  Maxima  enim  pristini  spatii  pars  massa  solida 
ita  est  repleta,  ut  vel  nulla  vel  valde  exigua  contenti  quantitas  remaneat,  quae  inde  in  tubas 
pervenire  possit.  Ne  zona  quidem  granulosa,  cujus  tam  multi  facit  Cei.  a Baer  (Nr.  57. 
§.3.  p.  22.  Nr.58.  p.  160.)  in  tubas  intrat.  Ovulum  enim  dum  protruditur  totum  folliculi 
apicem  tenet,  et  si  quid  adhuc  superest  contenti  inferiorem  occupat  locum,  quam  ovulum 
ipsum  , uti  ex  forma  caveae  tunc  exsistente  facile  cerni  potest.  Massa  tunc  solida  granulis 
majoribus,  fere  aequalibus,  contiguis  componitur  (Fig.  XXYI1.). 

§.  44. 

Post  ovilli  e folliculo  exitum,  quae  cavea  restat,  mox  repletur.  Primum  quidem  fora- 
men adhuc  patet,  unde,  si  setam  demittas,  in  caveam  parvam  penetras.  Mox  vero  cavea 
non  solum  solidiori  massa  granulosa  adimpletur,  sed  verruca  assurgit  rotunda.  Cingitur  ad- 
huc corpus  recens  luteum  vasculis  permultis  minimis  elegantissirnis  majorumque  loco  globu- 
lorum mox  minutiores  exstant  globuli  copiosissimi  (Fig.  XXVIII.).  Post  tempus  aliquot  ver- 
ruca foraminis  pristini  locum  occupans  sensim  minuitur  (Fig.  XXIX.)  usque  dum  plane  eva- 
nescat corpusquc  luteum  formam  globosam  plus  minus  rotundam  induat,  quam  tenet  dum 
ovarium  ipsum,  si  animal  non  amplius  concipit,  contabescendo  minuatur. 

§. 

Corporibus  luteis  ipsis  in  singulo  quoque  animali  peculiaris  est  typus.  In  vaccis  maxima 
quidem  ex  parte  rotunda  ea  vidimus,  nonnunquam  vero  manifeste  piriformia^  magnitudine 
pisi  usque  ad  cerasi;  consistentia  sat  densa;  colore  semper  aurantiaco.  Ex  ovario  coctioni 
subjecto  si  ca  enucleavimus,  membranae  penitus  inclusa  semper  ea  deprehendimus,  cujus  in 
superficie  vasa  sanguifera  minutissima  ct  copiosissima  nudis  jam  oculis  percipi  poterant. 
E membrana  exempta  massam  exhibuerunt  friabilem,  cujus  pigmentum  aurantiacum  admotis 
digitis  adhaerescebat.  Incisione  fissa  modo  prorsus  solida,  modo  excavata  apparuerunt;  ca- 
vum ipsum  vel  majus  vel  minus,  aut  formam  perfecte  rotundam,  aut  penitus  irrcgulai*cm 
offerebat. 

In  subus  nonnisi  rotunda  haec  corpora  vidimus,  plerumque  pendula,  petiolo  munita, 
quali  folliculi  ipsi  hoc  in  animali  nonnunquam  gaudent;  consistentia  molli,  colore  cineritio, 
nunquam  luteo.  Coctionis  vi  subjecta  ambitum  priore  multo  minorem  coloremque  bruneum 
adepta  sunt,  tantamque  duritiem,  ut  cornus  indolem  prae  se  ferrent.  Eadem  Valisncrins 
quoque  observavit  (Nr.  19.  Tom.II.  Cap.  III.  §.H.  p.258.).  Incisione  fissa  nunquam  caveam 
nobis  praebuerunt.  Post  macerationem  penicillum  quasi  exhibuerunt;  nam  tenuissima  fila 
a centro  quodam  exeuntia  ct  peripheriam  versus  tendentia,  massa  viscida  cineritia  congluti- 
nata oculis  manifeste  patebant. 

In  ceteris  animalibus  corpora  lutea  ob  eximiam  exiguitatem  accuratiorem  disquisitionem 
facile  effugiunt.  Quamobrem  id  tantum  monemus  , nos  in  minoribus  animalculis  haec  cor- 
pora milii  grani  magnitudinem  exsuperantia  vix  invenisse,  colore  semper  ex  albido- flaves- 
cente , excepto  sciuro,  ubi  caerulei  coloris  ea  vidimus,  nisi  forsan  folliculi  fuissent  corrupti, 
sanguine  coagulato  repleti,  quales  in  subus  saepe  saepius  offendimus. 

Absit,  ut  quae  de  singulorum  mammalium  corpore  luteo  observata  attulimus,  tamquam 
unice  vera  atque  immutabilia  affirmemus,  cum  ex  ovariis  tantum  fortuito  nobis  obviis  ea 
collegerimus,  neque  copia  nobis  data  fuerit,  per  successivam  observationum  seriem  singulas 
hujus  corporis  mutationes  in  uno  vel  altero  animali  rite  prosequendi. 


Cap.  VIII. 


DE  MAMMALIUM  FOLLICULI,  OVULI  ET  VESICULAE  PROLIFERAE 
RERUMQUE  IN  IIS  CONTENTARUM  ANALOGIA  ET 

SIGNIFICATIONE. 

§.  46. 

,, Natura  divina  et  perfecta , ait  Harvcus  (Nr.  42.  Praef.  p.  3d.)  , in  iisdem  rebus  sem - 
,,per  sibi  consona  est.  Et  sicut  opera  ejus  vel  conveniunt , vel  discrepant,  (nempe  aut  genere, 
,,aut  specie,  aut  proportione  aliqua)  ita  et  operatio  ejusdem,  (generatio  scilicet  sive  fabrica- 
,,tio)  in  iis , vel  eadem  vel  diversa  cst.u  Quorum  verborum  veritatis  memores  rerum  anato- 
micarum et  physiologicarum  viri  periti  magnum  studium  multamque  operam  contulerunt  in 
explicandas  partes  mammalium  in  ovario  contentas,  quas  cum  iisdem  partibus  inferiorum 
animalium  imprimis  avium  comparatas,  partiui  analogiam,  partim  differentiam  ostensuras  esse 
jure  meritoque  suspicabantur.  Longum  sit  omnia  hic  placita  denuo  recensere,  praesertim 
cum  id  ex  parte  jam  factum  sit.  Praeterea  quisque  talis  conatus,  uti  c re  est,  tam  diu 
mancus  esse  debebat,  quam  diu  vesicula  mammalium  prolifera , tamquam  essentialis  ovi  pars, 
adliuc  ignota  erat.  Quam  qui  imprimis  respexerunt,  Cei.  a Bacr  nobis  jam  recensitus  est, 
ct  Coste  novissimus  harum  rerum  scriptor  mox  recensebitur.  Liceat  nunc  et  nostras  de 
hac  re  sententias  brevi  afferre. 

§•  «. 

Omnium  talium  comparationum  tamquam  basis  ponitur  avium  ovulum,  quippe  quod 
optime  sit  notum  facili  imumque  disquisitu.  — Componunt  vero  avium  ovulum  maturum 
ovario  contentum:  1.  Vesicula  prolifera , e membranula  constans  tenerrima,  humore  limpi- 
dissimo repleta.  2.  Substantia  vitellina  triplici  modo  varians,  ut  cui  insint:  a.  Globuli  ma- 
jores oleosi,  vere  vitellini,  variae  magnitudinis  formacque  rotundae,  b.  Globuli  minores  paene 
moleculares,  motu  s.  d.  Browniano  praediti,  copiosissimi  et  confertissimi,  fluido  pellucido 
invicem  connexi  et  spatia  inter  majores  obvia  globulos  ubique  replentes,  c.  Latex  centralis 
pellucidus,  subtenax,  hisce  granulis  orbatus.  5.  Membrana  vitellina  absque  ulla  organica 
structura,  cujus  internae  superficiei  adhaeret.  4.  Zonula  granulosa , c globulis  composita 
magis  acervatis,  nbi  iterum  a strato  disciformi  distinguendus  est  cumulus  poro  pertusus,  in 
quo  vesicula  prolifera  immersa  est. 

§ 48- 

Quodsi  vero  ovulum  mammalium  excultum  cum  avium  ovulo  comparemus  ex  ovario 
exituro,  partes  utrumque  constituentes,  quamvis  in  universum  non  prorsus  dissimiles,  tamen 
cum  numero,  tum  imprimis  indole  haud  param  inter  se  discrepant,  uti  c comparatione  sin- 
gulae cujusdam  partis  luculenter  patebit. 

1.  Membrana  vitellina  licet  in  utriusquc  classis  ovulo  nullam  organicam  prodat  structuram, 
tamen  in  avium  ovulo  maturo  genuinae  membranae  propius  accedit,  quam  in  mam- 
malium ovulo. 

2.  Substantia  vilellina  mammalium  non  minus  ac  avium  praeter  globulos  vitellinos  mas- 

sam quidem  continet  fluidam  in  latebra  centrali;  sed  globuli  vitcllini  ipsi,  cum 
majores,  tum  minores  quam  maxime  differunt,  non  solum  magnitudine,  sed  copia, 
colore  c.  s.  p.  . \ 

5.  Vesicula  prolifera  relata  ad  substantiae  vitellinae  copiam  in  maturo  avium  ovulo  admo- 
dum exigua  apparet,  dum  in  mammalium  ovulo  tanta  magnitudinis  diversitas  nequa- 
quam exstat. 

4.  Huc  accedit,  quod  in  ovulo  mammalium  ne  ullum  quidem  vestigium  reperiatur  neque 
cumuli  neque  strati  blastodermatis , utrumque  vero  in  avium  ovulo  quam  maxime 
excultum  est. 

in  fi  ili  ii  i i ~ f i*  1 1 i iUfcw  * ‘ 

Quamvis  igitur  similitudo  quaedam  primo  obtutu  adesse  videatur  , tamen  excultum  mammalium 
ovulum  exculto  avium  ovulo  est  dissimillimum. 

§•  49. 

i , ' t ' 1 

Ultra  igitur  progrediamur  necesse  est,  ut  perfectam  videamus  analogiam  et  similitudi- 
nem. Evolutionem  ovuli  avium  retro  prosequentes  reperimus,  minima  ovula  componi: 

1.  Membrana  vilellina  tenerrima,  aequali,  pellucidissima,  absque  ulla  organica  structura,  ita 
ut  a stratis  globulosis,  quae  a vitello  pcriplieriam  versus  deponuntur,  vix  distingui  queat. 

2.  Vesicula  prolifera , plane  jam  exculta  membranae  vitellinae  superficiei  internae  adhaerente, 
sine  ullo  tamen  indicio  vel  cumuli  vel  strati  disciformis  cicatriculae.  5.  Latebra  centrali , 
massa  fluida  pellucida  repleta.  4.  Contento  granuloso  latebram  centralem  cingente.  ^Nullum 
tum  reperitur  vestigium  globulorum  vere  vitellinorum;  progrediente  demum  evolutione  passim 
globuli  apparent  vitellini  parvi  contento  granuloso  commixti.  His  si  insistamus  perfectissi- 
mam habemus  analogiam  inter  ovulum  mammale  et  avium  ovulum.  Utrumque  enim  constat: 

1.  Membrana  vilellina , nulla  organica  structura  praedita,  aequali,  pellucida. 

2.  Vesicula  prolifera , membranae  vitellinae  superficiei  internae  summo  loco  adjacente, 
ratione  totius  ovuli  permagna,  nullo  in  cumulo  immersa. 

5.  Massa  centrali  fluida,  pellucida. 

4.  Contento  granuloso , in  quo  singuli  reperiuntur  globuli  majores  vitellini,  nullo  tamen 
flavo  colore  praediti,  ope  fluidi  pellucidi  cum  granulis  plurimis  connexi.  Adjacet  con- 
tentum immediate  internae  superficiei  membranae  vitellinae. 

5.  Utrique  desunt  globuli  vitellini  majores , conferti  Jlavi , aeque  ac  cicatricula. 

Est  igitur  ovulum  mammalium  excultum  ovulo  avium  nondum  exculto  et  evoluto  quam 
simillimum. 


e 

§•  50. 

Restat,  ut  dc  folliculo  Graafiano  pauca  afferamus.  Tamquam  ovarii  ovulum  verum 
ovulum  fetale  cingit  et  includit,  cum  avium  ovulum  membranis  tantum  cingatur.  Nihilomi- 
nus tamen  et  membranae  calicis  et  folliculus  Graafianus  unum  idemque  efficiunt  i.  e.  ex- 
pulsionem ovuli.  Via  et  ratio  vero,  qua  id  efficitur,  varia  est.  In  avibus  nimirum  vitel- 
lus semper  augetur;  membranae  ovulum  cingentes  inde  extenduntur  eo  usque,  ut  tandem 
rumpantur  ovuloque  liberum  praebeant  exitum.  Ast  in  mammalibus!  Folliculus  mutatur  in 
substantiam  solidam,  minuitur  ejus  fluidum,  et  sic  ovulum  vi  quadam  a tergo  propellitur  ad 
indusium  peritoneale  usque,  dum  et  id  rumpatur  ovulumquc  exire  possit.  In  avibus  igitur 
sola  amplificatione  vitelli,  in  mammalibus  evolutione  corporis  lutei  ovulum  ex  ovario  elici- 
tur. Consentaneum  igitur  est  diceic,  corpus  luteum  in  mammalibus  idem  esse,  quod  calix 
est  in  avibus. 

§.  51. 

Contento  folliculi  Graafiani  permulti  auctores  nimiam  gravitatem  attribuerunt,  ut  ex 
parte  blastodcrma  in  illo  quaererent.  Quod  quam  falsuin  sit,  ex  iis  satis  elucet,  tquae  de 
corporis  lutei  evolutione  protulimus.  Sin  vero  Coste  de  blastodermate , vesicula  prolifera 
adhuc  exsistente,  verba  facit,  in  errore  versatur  ea  re  producto,  quod  foecundata  ova  ab 
immaturis  non  distinguat.  Quod  enim  organon  in  ovis  foccundatis  pro  vesicula  prolifera 
liabet,  procul  dubio  nihil  aliud  est,  nisi  saccus  vitcllinus.  Blastoderma  autem  verum  in 
ovulo  mammalium,  quam  diu  ovario  inclusum  est,  nunquam  reperitur,  sed  verisimile  in 
tubis  demum,  rupta  vesicula  prolifera,  formatur.  Quamquam  certi  aliquid  dc  bac  re  pro- 
nuntiare idcirco  non  audemus,  quod  nobis  non  contigerit,  ovula  in  tubis  reperire. 


Cap.  IX. 

EXPLICATIO  FIGURARUM. 

Fig.  I — IV.  Ovulum  et  vesicula  prolifera  Felis  Cati  L. 

Fig.  I.  Ovulum  e folliculo  exemptum  cum  spatio  pellucido  et  zona  granulosa  adhaerenti. 

a.  Zona  granulosa  , folliculi  contentorum  pars. 

b.  Ovulum  in  ea  contentum. 

c.  Substantia  granulosa  s.  vitcllina  ovuli. 

d.  Vesicula  prolifera  per  substantiam  vitellinam  pellucens. 

e.  Spatium  pellucidum  ovulum  inter  et  zonam  granulosam. 

Fig.  II.  Idem  ovulum  comprcssorio  microtomico  pressum. 

a.  Membrana  ovuli  externa. 

b.  Granula  minora  i . . . ..... 

\ contenti  granulosi  s.  vitcliini. 

c.  Granula  majora  j 

d.  Vesicula  prolifera. 


Fig.  III.  Aliud  ovulum  ita  compressum,  ut  vesicula  prolifcra  medium  planitiei  teneat. 

a.  Membrana  ovuli  externa. 

b.  Granula  minora  1 

c.  Granula  majora  { 

d.  Vesicula  prolifera  pressu  obliquo  granulis  contenti  granulosi  aliquantulum  obtecta. 
Fig.  IV.  Superior  ovuli  Fig.  II.  dclineati  pars  plus  amplificata. 

a.  Membrana  ovuli  externa. 

b.  Granula  minora! 

c.  Granula  majora  ( 

d . Membrana  Vesiculae  prolifcrac. 

e.  Contentum  vesiculae  proliferac  pellucidum. 

Fig.  V — VIII.  Folliculus,  ovulum  et  vesicula  prolifera  e Cane  familiari.  L. 

Fig.  V.  Folliculus  canis  integer. 

a.  Membrana  folliculi  externa. 

, ■ ' V/ 

b.  Contentum  folliculi. 

c.  Zona  granulosa  ovulum  cingens. 

d . Spatium  pellucidum. 

e.  Ovulum. 

Fig.  VI.  Minor  folliculus,  ut  ratio  magnitudinis  folliculos  inter  et  ovula  elucescat. 

Singulae  literae  eadem  que  in  priori  figura  significant. 

Fig.  VII.  Ovulum  majori  sub  augmento  visum. 

a.  Zona  granulosa. 

b.  Spatium  pellucidum. 

" c.  Membrana  ovuli  externa. 

d.  Contentum  ovuli  granulosum  s.  vitcllinuiu. 

e.  Vesicula  prolifcra  per  id  pellucens. 

Fig.  VIII.  Ludibrium  opticum  baud  raro  obvium  et  eo  effectum , quod  folliculorum  sub- 
jacentium ovula  per  folliculi  contentum  magis  pellucidum  transluceant,  unde 
fit , ut  unus  siugulusquc  folliculus  plura  ovula  continere  videatur.  Efficitur 
boc  imprimis  si  ovarii  particula  compressorio  microtomico  prematur. 

a.  Membrana  folliculi. 

b.  b . b.  Cum  hujus  folliculi  tum  subjacentium  folliculorum  zonae  granulosae 

cum  ovulis. 

c.  Zona  pellucida. 

d.  Ovulum  ipsius  folliculi  dclineati. 

Fig.  IX  — XI.  Sciurus  vulgaris . L . 

Fig.  IX.  Folliculus  integer. 

„ a.  Membrana  folliculi  externa. 

b.  Contentum  folliculi. 

c.  Ovuluin. 

Fig.  X.  Ovuluin  hujus  folliculi  prressum  plus  amplificatum. 

a.  Membrana  ovuli. 

b.  Contentum  granulosum  s.  vitcllinum. 

c.  Vesicula  prolifera. 

Fig.  XI.  Aliud  ovuluin  maceratione  jam  destructum , cujus  vesicula  prolifera  evanuit. 

a.  Membrana  ovuli. 

b.  Granula  ovuli  vitellina. 

c.  Granulum  solito  majus  ab  imperito  facile  pro  vesicula  prolifera  habendum. 
Fig.  XII.  Ovuluin  ovis. 

a.  Membrana  ovuli. 

b.  Contentum  granulosum. 

c.  Vesicula  prolifera,  magna  quidem  et  tenuissima. 

Fig.  XIII  — XV.  Talpa  Europaea.  L . 

Fig.  XIII.  Folliculus  integer, 
n.  Membrana  folliculi. 

b.  Contentum  granulosum. 

c.  Granula  solitis  majora. 

d.  Ovulum  cum  vesicula  prolifera  in  centro  pelluccnti. 

Fig.  XIV.  Ovulum  comprcssorio  microtomico  pressum. 

a.  Membrana  ovuli. 

b.  Contentum  granulosum. 

c.  Vesicula  prolifera. 

Fig.  XV.  Particula  ovarii  pressa , ut  plurcs  folliculi  simul  conspiciantur. 
n.  Substantia  ovarii. 

b.  Membrana  folliculi. 

c.  Contentum  folliculi. 

d.  Ovulum. 

Fig.  XVI  — XX.  Cuniculus. 

Fig.  XVI.  Ovuluin  cum  parte  aliqua  massae  folliculo  contentae. 

a.  Zona  granulosa. 

b.  Granula  minora,  certo  ordine  cingentia 

c.  Granula  majora. 

d.  Membrana  ovuli. 

e.  Contentum  granulosum  s.  vitellinum. 

f.  Vesicula  prolifera. 

Fig.  XVII.  Folliculus  integer  recentissimus. 

a.  Membrana  folliculi. 

b.  Granula  majora  minoribus  cincta  in  folliculis  obvia. 

c.  Zona  granulosa.  ' 

d.  Spatium  pellucidum. 

e.  Ovulum. 

f.  Vesicula  prolifera. 

Fig.  XVIII.  Ovulum  ejusdem  animalis  per  uyctbcmeron  maceratum. 

a.  Zona  granulosa. 

b.  Spatium  pellucidum. 

c.  Membrana  ovuli. 

d . Contentum  granulosum. 

e.  Vesicula  prolifera. 

Fig.  XIX.  Ovulum  ejusdem  animalis  rarius  ita  videndum,  ut  contentum  granulosum 
refertissimum  appareat,  quod  hinc  inde  obvenit. 

a.  Membrana  externa. 

i b.  Contentum  granulosum, 
c.  Vesicula  prolifera. 

Fig.  XX.  Ovulum  ejusdem  animalis  ita  pressum,  ut,  membrana  externa  rupta,  conten- 
tum simul  cum  vesicula  prolifera  exeat. 

«.  Membrana  ovuli. 

b.  Contentum  granulosum  in  ovulo  adhuc  haerens. 

c.  Vesicula  prolifera  exiens. 

d.  Contentum  granulosum  jam  egressum. 

Fig.  XXI  — XXIII.  Ovula  hominis  ex  ovariis  sumpta  f maceratione  jam  corruptis. 

Fig.  XXI.  Forma  ovuli  humani  destructi  prima. 

a.  Zona  granulosa  irregularis. 

b.  Zona  pellucida,  ambitu  aucta  ct  granulis  conspersa. 

c.  Ovulum  ipsum  collapsum. 

Fig.  XXII.  Secunda  forma. 

a.  Zona  granulosa. 

b.  Zona  pellucida. 

c.  Membrana  ovuli  externa. 

d.  Contentum  granulosum  turbidum. 

Fig.  XXIII.  Tertia  forma. 

a.  Zona  granulosa. 

b.  Spatium  pellucidum. 

c.  Membrana  ovilli  externa  a contento  discreta. 

d.  Contentum  granulosum  ovuli. 

Obs.  Facile  barum  formarum  series  augeri  posset;  tamen  excellentissimas  tantum  de- 
lineandas selegimus. 

Fig.  XXIV  — XXXII.  Icones  aliquot  ad  dilucidandam  corporis  lutei  formationem. 

Fig.  XXIV.  Corpus  luteum  primi  temporis  i.  e.  brevi  post  ovuli  e folliculo  egressum, 
foramine  nondum  clauso,  a latere  visum. 

a . Substantia  ovarii. 

b.  Corporis  lutei  substantia  immersa. 

c.  Circulus,  quo  finis  substantiae  solidioris  notatur. 

d.  Foramen,  per  quod  ovuluin  exierat. 

Fig.  XXV.  Idem  ab  anteriori  visum. 

a.  Periplieria  extrema  corporis  lutei. 

b.  Circulus  substantiae  solidioris. 

c.  Circulus  partem  non  solidam  determinans. 

d.  Foramen,  per  quod  ovulum  egressum  erat. 

Fig.  XXVI.  Sectio  perpendicularis  corporis  lutei,  cujus  in  apice  foramen  adhuc  patet. 

a.  Substantia  solida. 

b.  Cavea  in  corpore  luteo  contenta. 

Fig.  XXVII.  Particula  hujus  corporis  lutei  sub  amplificatione  majori  visa.  Constat 
e permultis  globulis  aequalibus. 

«.  Singuli  globuli. 

Fig.  XXVIII.  Corpus  luteum  provectius.  Foraminis  jam  clausi  locum  verruca  tenet 
parva,  prominula. 

a.  Corporis  lutei  substantia. 

b.  Verruca  loco  foraminis  prioris. 

Fig.  XXIX.  Corpus  luteum  paululum  provectius  adhuc;  verruca  majorem  ambitum  jam 
nacta  est. 

Litcrac  eadem  quae  in  priori  figura  significant. 

Fig.  XXX.  Particula  hujus  corporis  lutei  magna  sub  amplificatione  visa.  Constat  e mi- 
nimorum granulorum  congerie  rimis  perreptata. 

a.  Granula. 

b.  Rimae. 

Fig.  XXXI.  Corpus  luteum  provectius;  verrucae  ambitus  minuitur, 
a*  Corporis  lutei  substantia. 
b.  Verruca  minor  facta. 

Fig.  XXXII.  Corpus  luteum  vetustum,  cujus  verruca  jam  plane  evanuit,,  ita  ut  globu- 
lum perfectum  exhibeat. 


CURRICULUM  VITAE. 


IVatus  sum  Adolphus  Bernliardt,  die  XXIII.  Julii  an.  h.  s.  IV.  Kcmpenii  magni  duca- 
tus Posnaniensis  urbe,  patre  carissimo  Ludovico  materque  dilectissima  Ernestina, 
quam  praematura  morte  mihi  ereptam  pia  mente  lugeo  semperque  lugebo.  Primis  literarum 
rudimentis  imbutus , anno  h.  s.  vigesimo  Gymnasium , quod  bic  floret  Elisabetlianum  adii, 
ibique  per  quinquennium  et  dimidium  studia  exercui.  Anno  MDCCCXXYI  maturitatis  testi- 
monio instructus,  almam  hanc  literarum  Universitatem  petii,  ubi  ab  Ill.-Weber,  1. 1.  Rec- 
tore Magnifico , inter-eives  academicos  receptus,  nomen  apud  111.  Bernstein,  Ordinis  Phi- 
losophorum t.  t.  Decanum  professus  sum.  Per  triennium  et  quod  excedit  literis,  quas  di- 
cunt philosophicas,  operam  navavi. 

Animi  vero  proclivitate  ad  artis  medicae  studium  indies  aucta , anno  MDCCCXX1X.  ab 
111.  Benedic  t.  gratiosi  Medicorum  Ordinis  t.  t.  Decano  maxime  spectabili,  in  numerum 
6tudiosorum  medicinae  adseitus  sum , et  per  quadriennium  lioscc  habuisse  praeceptores  glorior. 

111.  Benedict  chirurgiam  generalem  et  specialem,  opbtlialmiatricen , fascias  et  instrumenta 
chirurgica  rite  applicanda , operationes  in  cadaveribus  instituendas  mihi  explana- 
vit, nec  non  examina  de  gravioribus  chirurgiae  capitibus  frequentandi  benignissi- 
me veniam  dedit.  Idem  vir  egregius  in  exercitationibus  clinico -chirurgicis  per 
biennium  dux  milii  fuit  benevolentissimus. 

111.  Betscbler  artem  obstetriciam  cum  thcorcticain  tum  practicam  me  docuit,  ct  in  Policli- 
nico , quod  sub  ejus  auspiciis  floret,  per  biennium  benignissime  me  adjuvit. 

111.  Nees  ab  Escnbech  botanicen  tbeoreticam, 

111.  Fiscber  chemiam  tbeoreticam  ct  practicam,  nec  non  pharmaceuticam  eamque  corpo- 
rum organicorum, 

111.  Glockcr  mincralogiam, 

III.  Hcnscbcl  botanicen  practicam  optime  me  docuerunt. 

111.  Otto  anatomen  corporis  humani,  zoologiam,  anatomen  comparatam  et  pathologicam, 
historiam  foetus,  methodum  sectiones  forenses  instituendi  luculentissime  mihi  enu- 
cleavit. Idem  vir  praeclarus  per  duo  semestria  hiemalia  in  exercitationibus  auato- 
mico-  practicis  dux  mihi  exstitit  humanissimus. 

111.  Purkinje  physiologiam  corporis  humani  experimentis  illustratam,  nec  non  pathologiam 
generalem  ac  toxicologiam,  quo  excellit  ingenii  accuminc,  me  docuit. 

111.  R em  er  de  therapia  generali  ct  speciali  ct  de  medicina  forensi  praelectionibus  inter- 
fuisse lactor.  Idem  vir  clarissimus  summeque  venerandus  per  biennium  in  exerci- 
tationibus medico- clinicis  gravissime  mihi  adfuit. 


48 


Exp.  Scidcl  artem  formnlas  medicas- concinnandi, 

111,  Steffens  pliysicen  optime  milii  exposuerunt. 

111.  Wendt  de  materia  medica,  de  morbis  chronicis  aeque  ac  de  morbis  infantum,  de  cho- 
lera asiatica  splendidissime  ac  doctissime  disserentem  audivi. 

Praeterea  Exp.  Dr.  Burchard,  Dr.  Klose,  Dr.  Koehler,  Dr.  Remer  jun.  ad  aegro- 
torum lectos  benevolentissimi  mihi  fuerunt  duces. 

Quibus  omnibus  viris  ili.  cel.  exp.  jam  summos  in  medicina  et  chirurgia  honores 
ambiturus,  gratias  ago,  quantas  maximas  animus  meus  capere  potest;  nulla  unquam  oblivio 
eorum  memoriam  c grato  animo  delere  valebit. 

THESES  DEFENDENDAE. 

i. 

latius  est  nullum  quam  anceps  experiri  remedium. 

II. 

Quodcunque  medicamen  irritat. 

III. 

Nullus  morbus  absque  febre. 


✓ 


CORRIGENDA. 


Paff.  2 

vers.  4 

pro  ’Acad,  lege : de  1’Acad, 

— 

— 11 

— Areliiz  — Archiv. 

— 

- 18 

— Froriiep’s  lege:  Froriep’S. 

— 

— 31 

— ovium  lege : avium. 

— 4 

— 4 

— eaput  — caput. 

— 

- 27 

— sunt  — ea  dicunt. 

- 4 

- 31 

— neutram  lege : neutrum. 

— 6 

— 7 

— Qnae  lege  : Quae. 

— 17 

— 4 

— Harun  — Harum. 

— 

— 10 

— cripta  — scripta. 

- 26 

— 7 

— diflerentia  lege;  differentia, 

— 58 

— 27 

— credunt  lege  : credant. 

- 40 

— 51 

— param  lege:  parum. 

Addenda  adhuc  est  mensio  micrometrica  c hominis  folliculo , quam  instituere  eo  demum 
contigit  tempore,  quo  reliquae  mensiones  e prelo  jam  exemptae  erant. 

Diameter  folliculi,  ovuli,  vesiculae  proliferae. 

0,005566.  0,002934.  0,001820. 

